Čabradi sa borcima za odbranu reka Srbije - Društvo - Dnevni list Danas\nPočetna » Društvo » Čabradi sa borcima za odbranu reka Srbije\nČabradi sa borcima za odbranu reka Srbije\nIstoga dana kada je u znak protesta zbog nepodržavanja zaštite srpskih reka Ustavom napustio neformalnu Zelenu poslaničku grupu u Skupštini Srbije, predsednik Zelene stranke, Goran Čabradi, je u Niškoj Banji održao radni sastanak sa predstavnicima više udruženja za odbranu reka istočne i južne Srbije.\n3Piše: Danas Online 18. aprila 2019. 15.44 Izmenjeno: 22. aprila 2019. 04.03\nPrilikom ovog susreta, Čabradi je sa predstavnicima udruženja razgovarao o njihovim idejama i koncepciji zaštite reka, kao i do sada ostvarenim rezultatima, navodi Zelena stranka.\nGoran Čabradi, Odbrana reka, Zelena strankaBeograd\nBranislava Bajčetić kaže:\n18. aprila 2019. u 18.19\nU Novom Sadu nisi uradio ništa, u Vojvodini takodje, a sad prodaješ predizborne priče ljudima koji te ne poznaju. Zašto si poslaniče republički podneo zahtev Narodnoj skupštini, da prizna i proglasi zločin u Srebrenici za genocid? Odgovori na to pitanje, bez da kažeš da je to bio tada stav stranke, jer nije nikad, niti će.\nKako imaš obraza da lažeš te poštene i časne ljude Čabradi, kada svi koji te lično poznajemo, znamo da ti je samo lični interes ispred svega? Prevario si sve nas, bivše članove Zelene stranke, i izneverio ljude koji su poverovali u tvoja predizborna obećanja. Ti si bruka i sramota za ovu zemlju, i sada prodaješ maglu u našem Danas-u, ali brzo će sve doći na videlo, kao uostalom i veliki poslovni dil u Velikom Gradištu, kada si hteo da opljačkaš ljude za 20 i kusur miliona eura sa tvojom firmom Depo sistem i ekipom iz Spidera. Pravda je spora, ali dostižna.\n25. aprila 2019. u 21.05\nZar je moguće da i dalje pišete o čoveku koji podržava Vladu, podržava vladu u Vojvodini i Novom Sadu??? Pri tome je na prevaru ušao u patlament jer je ina dil sa SNS i još je registrovan kao stranka Slovačke nacionalne manjine.


Da li se prečicama može stići do uspeha? - Act2Blog\nDa li se prečicama može stići do uspeha?\nHome/Članci/Play/Da li se prečicama može stići do uspeha?\nDanas bih hteo da podelim sa vama jednu stvar za koju mislim da je jako bitna. Meni je ona pomogla da dođem do rešenja i onda kada je to izgledalo jako teško ili gotovo nemoguće, a to su prečice.\nMožda će nekima ovo već na prvi pogled delovati čudno, jer smo navikli da one koji koriste prečice vidimo kao one koji ‘hvataju krivine’, zabušavaju ili izbegavaju da urade neke svoje obaveze. Ja ću pokušati da vam dam jedan drugi pogled na prečice.\nMislim da je prvo mesto gde sam počeo da koristim prečice bila škola. Možda zbog moje urođene ležernosti, ili kako su to neki drugi videli – lenjosti, uvek me je nerviralo što sam morao da provodim mnogo vremena u učionici na časovima, a onda u svojoj sobi učeći. To mi je oduzimalo dragoceno vreme od igre i druženja. I tako je to išlo neko vreme, dok nisam došao na ideju da posmatram one kojima to najbolje ide – štrebere. Od njih sam puno naučio. Shvatio sam da mnogi od njih ne čekaju da im se nakupi gradivo, već se dobrovoljno javljaju nakon prve ili druge lekcije, dobiju ocenu, i idu dalje, bave se nečim drugim. Primetio sam da je većina njih retko sebe dovodila u situaciju da uči nakupljeno gradivo za protekla dva meseca. Od njih sam naučio da je učenje na času jako važno. Nije mi bio cilj da imam ne znam koji uspeh, već samo da pronađem lakši način za učenje koji će mi oduzimati manje vremena. I tako sam počeo da slušam na času. Time sam smanjio vreme koje sam provodio u kući učeći, a povećao slobodno vreme. To je bilo pronalaženje jedne od prvih prečica u mom životu.\n“Kad kažem prečica, ne mislim na preskakanje određenih koraka niti na otaljavanje nečega. Moja ideja o prečicama je ta da se u velikom broju situacija pitam da li nešto može da se odradi na brži, lakši i jednostavniji način. Za mene je prečica nešto što mi omogućava da pronađem bolje rešenje, a da zauzvrat imam više vremena. Objasniću vam na primeru mog usavršavanja engleskog jezika. “\nPre nekoliko godina došao sam na ideju da upišem kurs engleskog jezika koji bi mi pomogao da progovorim tečno i da sa lakoćom ragovaram sa strancima. Gramatiku sam već dosta dobro znao, ali mi je nedostajala konverzacija. Nakon tri meseca pohađanja kursa nisam video neki veliki napredak, a oduzimalo mi je dosta vremena. Takođe me je nerviralo što sam nakon svih mojih tadašnjih obaveza morao da se probijam i kroz saobraćajnu gužvu minimum 2 puta nedeljno. Razmišljao sam kako da promenim ovu situaciju, pa sam smislio da bi bilo najbolje da učim od ljudi kojima je engleski jezik maternji. U to vreme, još uvek sam imao dial-up internet. Odlučio sam da pređem na ADSL i probam da rešim svoj problem. Pronašao sam online diskusije o temama koje su mene zanimale, na kojima sam bio mnogo aktivniji nego na kursu engleskog, jer sam sam birao teme. Često mi se dešavalo da me tema toliko uvuče pa zaboravim da uopšte pričam na stranom jeziku. Posle dva-tri meseca nisam se više preterano brinuo o izgovoru. Počeo sam da pričam tečno. Možda moja gramatika nije bila sasvim ispravna, ali sam nakon toga postao mnogo sigurniji da mogu da vodim razgovor i bez problema učestvujem u njemu.\nOvaj primer sam naveo jer sam želeo da objasnim kako mi je pravljenje prečica pomagalo kad god se zaglavim. Kada bih došao u situaciju u kojoj stagniram ili ne vidim dalji napredak, trudio bih se da nešto promenim. Interesantno je da sam upoznao puno ljudi koji u sličnim situacijama pokušavaju da radeći još više i napornije poboljšaju rezultat. To nije formula kojoj sam verovao. Nekako mi je uvek bilo logično da postoji rešenje koje će mi omogućiti da idem napred. Naime, ono u šta verujem je tok. Priroda je za mene veliki izvor inspiracije. Na primer, reka – ona bira najlakši način kako bi mogla da teče, a njena snaga se daljim protokom samo povećava. A ako naiđe na prepreku, ona promeni tok. Ona ne pokušava da teče jače, brže, napornije. Tako sam svaki status quo video kao priliku da nešto promenim. On mi je ukazivao da nešto ne radi više kako treba. Često se i okolnosti promene, pa ono što je radilo nekada više ne radi. Kada bih shvatio da se isti problem ponavlja, razmišljao bih o prečici.\nMeđutim, napraviti promenu nije lako, jer ona uključuje rizik. S druge strane, pronaći prečicu za mene je često značilo pronaći put i način koji pre mene niko nije koristio. Uvođenje prečice je često i uvođenje mogućnost da se pogreši. Pronalaženje prečice zahteva otvorenost, voljnost da se rizikuje, način razmišljanja “outofthebox”, uključivanje saradnika u iznalaženje novog rešenja. Zahteva da vidite mogućnosti tamo gde ih mnogi ljudi ne vide. Za mene prečice rade. One mi omogućavaju da se kroz život kao i kroz posao neprestano krećem. One mi omogućavaju da se ne zaglavim u rutini. Za mene, većina prečica predstavlja u stvari potragu za najjednostavnijim i najefikasnijim rešenjem. Između napornog rada, multitaskinga i pronalaženja prečice, uvek me je najviše privlačilo ovo poslednje. Međutim, postoje situacije u kojima prečice ne rade, ali o tome na sledećem susretu.\nBy ACT2B|2017-08-04T13:25:07+02:0004/05/2016|Play|0 Comments


DARA IZ JASENOVCA JE VELIKOSRPSKO SMEĆE! Najskandalozniji stav o našem filmu - mediji.net\nDARA IZ JASENOVCA JE VELIKOSRPSKO SMEĆE! Najskandalozniji stav o našem filmu\n"Jučer sam pogledao film "Dara iz Jasenovca" i mogu reći da sam ostao šokiran..."\nSrpski film "Dara iz Jasenovca" reditelja Predraga Antonijevića, je istorijska drama o stravičnim zločinima u Drugom svetskom ratu, a snimljen je na osnovu autentičnih svedočanstava preživelih.\nNa društvenoj mreži Tviter je osvanuo skandalozan stav o ovom filmu.\n- "Jučer sam pogledao film "Dara iz Jasenovca" i mogu reći da sam ostao šokiran. Očekivao sam jedan loš film, međutim to nije bilo tako. Loši filmovi su ono što Hrvatska kinematografija radi...\nskandaloznoPročitajte još na ovu temu\npredrag antonijevićAktuelna tema\nNedeljko Neđo Goga sa samo četiri godine doživeo je užase u ljudskim klanicama u Staroj Gradiški, Jasenovcu i Sisku, a u ispovesti za Kurir priča o tome kako su mališani izgladnjivani do smrti, mučeni i zverski ubijani\n* Izveštaj Zemaljske komisije o ustaškim zločinima u logoru smrti * Titova partizanska vlast u izveštaju koji je 15. novembra 1945. potpisao Hrvat Venceslav Celigoj utvrdila je da je u logoru ubijeno između 500.000 i 600.000 Srba, Jevreja i Roma! * Detaljne izjave preživelih logoraša, šokantna...\nUžasni ustaški zločini nikako ne mogu da se sakriju ŽASNI USTAŠKI ZLOČINI NIKAKO NE MOGU DA SE SAKRIJU! Strašne istine o Jasenovcu nisu 'velikosrpski mitovi'!\nPriča o starcu Vukašinu nije mit, već istina; takmičenje ustaša u klanju Srba zaista se dešavalo; časne sestre jesu trovale srpsku decu; ustaše jesu klale decu i oči im kopale pred majkama; 99% dece mlađe od tri godine nije preživelo Jasenovac...


Britanci sve više obolijevaju od agresivnih malignih tumora mozga - Radio Brčko distrikta BiH\nBritanci sve više obolijevaju od agresivnih malignih tumora mozga\nAutor Radio Brčko | u 13:45 | 14.05.2018. - 13:45 | 0 Komentara\nBritanci sve više obolijevaju od agresivnih malignih tumora mozga, ta stopa udvostručila se tokom posljednjih godina, a stručnjaci smatraju da su jedan od mogućih razloga – mobilni telefoni.\nStopa glioblastoma između 1995. i 2015. godine u Velikoj Britaniji povećana je sa 2,4 na pet oboljenja na 100.000 ljudi.\nTo su pokazali rezultati istraživanja objavljenog nedavno u časopisima koji se bave zdravljem.\nAnaliza podataka u istraživanju ne daje podatke o uzrocima rasta broja slučajeva karcinoma mozga, ali istraživači smatraju da su za porast krivi faktori životnog stila.\nJedan od njih je upotreba mobilnih uređaja. Moguća veza između upotrebe mobilnih telefona i tumora ili promjena u mozgu ustanovljena je i u ranijim istraživanjima.\n“Istraživački rad se ne bavi mobilnim telefonima, ali izgleda da su oni najvjerovatniji uzrok”, navodi rukovodilac istraživanja Alazdir Filips.\nNaučnici sumnjaju na mobilne telefone, jer se tumori obično nalaze u područjima čeonog i sljepoočnog režnja, pored ušiju i čela.\nMeđutim, karcinomi mozga su još uvijek rijetki.\n“Moj savjet je da, ako obavljate dugi poziv, svakako koristite uređaj koji eliminiše prislanjanje telefona na uvo”, poručuje Filips.\nVeza između zračenja mobilnog telefona i karcinoma mozga istražuje se već godinama, ali bez jasnih zaključaka. Neka istraživanja pronalaze vezu, a neka ne.\n“Nisam uvjeren da je statistička analiza u ovom istraživanju dovoljna za identifikovanje uzroka povećanja broja tumora”, smatra Malkolm Sperin, direktor Odjeljenja za medicinsku fiziku i klinički inženjering u bolnici oksfordskog Univerziteta.\nPrema američkom Nacionalnom institutu za rak, mobilni telefoni emituju radio-frekvencije, odnosno oblik nejonizirajućeg zračenja, a upotreba ovih uređaja ubrzano raste.\nMeđutim, američka Administracija za hranu i lijekove navodi da niski nivoi radio-frekvencijske energije kojom mobilni telefoni zrače nisu dovoljno snažne da trajno oštete ljudsko tkivo.\nU novom istraživanju upoređeni su podaci o registrovanom broju karcinoma britanske Kancelarije za nacionalne statistike.\nIzmeđu 1995. i 2015. godine u Velikoj Britaniji dijagnostifikovano je 81.135 slučajeva tumora mozga, sa porastom od 1.548 slučajeva godišnje.\nAutori istraživanja navode kako je jonizujuće zračenje, naročito koje potiče od rendgenskih zraka, najizgledniji faktor rasta broja dijagnoza glioblastoma.\nKao moguće uzroci pominju se i radijacija tokom testiranja atomskih bombi, te zagađenje vazduha uzrokovano saobraćajem.\nUpotreba mobilnih telefona u populaciji porasla je sa manje od 15 odsto na 95 odsto u periodu obuhvaćenom istraživanjem, ali se ne uočava jednak rast broja malignih karcinoma mozga, tvrdi dio naučnika, koji je skeptičan u vezi sa okrivljavanjem mobilnih telefona.


Samit u Gleniglu u Škotskoj biće zapamćen po ispoljenom jedinstvu u pogledu terorizma\n08 jul, 2005\nSmit Grupe-8 okončan je dogovorom o pružanju pomoći zemljama Afrike i palestinskim vlastima, i obećanjem da će se potražiti konzensus u vezi sa problemima globalnih klimatskih promena. Jednodušna osuda terorizma od strane lidera Grupe 8 i afričkih zvaničnika koji su učestvali na samitu u Gleniglu bio je poslednji, najupečatljiviji prizor kojim je predočena snažna poruka. Britanski premijer Toni Bler -- koji je na nekoliko sati napustio samit da bi otišao u London ubrzo nakon jučerašnjih napada -- prišao je podijumu:\n“Mi danas govorimo pod senkom terorizma, ali to neće omesti cilj zbog kojeg smo se okupili ovde”. Premijer Bler je rekao da će Grupa 8 početi da rešava problem beznađa i siromaštva, koji pothranjuju terorizam. On je konkretno naveo znatno povećanje pomoći Palestincima. “Grupa-8 se saglasila da obezbedi u narednom periodu značajan paket pomoći palestinskim vlastima od tri milijarde dolara kako bi dve države, Izrael i Palestina, dva naroda, dve religije koegzistirali u miru”.\nPomoć za Palestince je bilo iznenađenje pošto je samit trebalo da bude usredsređen na Afriku. Pored otpisa dugova, G-8 je obećao afričkim zemljama paket pomoći od 50 milijardi dolara, proširenje trgovine, i znatno unapređenje uslova za lečenje ejdsa.\n“To neće označiti kraj siromaštva u Africi, ali pruža nada da se ono može iskoreniti. Ne predstavlja onoliko koliko su neki očekivali, ali predstavlja ostvariv i istinit napredak”.\nU diskusiji o Africi na samitu učestvovali su lideri Alžira, Etiopije, Gane, Nigerije, Senegala, Južnoafričke Republike i Tanzanije. Nigerijski predsednik Olusengun Obasandžo je izjavio da je skup bio uspešan, i da ne shvata šta su teroristi želeli da postignu napadima u Londonu na početku samita.\n“Africi su potrebne puna pažnja i predanost Grupe - 8. Zadovoljni smo rešenošću naših sagovornika da ne dozvole da ih teroristička dela ometu.”\nSastanak Grupe osam nastavio je sa radom bez obzira na nastalu krizu, dok je šef britanske diplomatije Džek Stro preuzeo ulogu predsedavajućeg kada je premijer Bler odučio da se vrati u London. Lideri G-8 objavili su desetak saopštenja i sporazuma, uključujući pažljivo sročen dokument o klimatskim promenama. Predsednik Buš je jedini među liderima Grupe-8 koji nije potpisao protokol iz Kjota o smanjenju izduvnih gasova koji zagađuju vazduh i zagrevaju zemljinu atmosferu. Učesnici samita su potvrdili da postoji raskol, istakavši da je došlo vreme da sve zemlje preduzmu šta mogu da reše taj ekološki problem. Premijer Bler je ukazao da lideri Grupe-8 prihvataju obavezu da vode računa o prirodnoj okolini.\n“Mi ne krijemo da je u prošlosti bilo sporenja. Međutim, mi smo se saglasili sa akcionim planom koji predviđa uspostavljanje novog dijaloga između zemalja Grupe-8 i novih jakih privreda u svetu o tome da uspore, a potom obuzdaju emisiju izduvnih gasova koji uzrokuju zagrevanje.”\nBler je najavio da će prvog novembra u Britaniji biti otvaren nov dijalog o tom pitanju.


Samoubilački napad blizu NATO baze u Hostu - Klix.ba\n19.1.2009. u 11:46\nJedan maloljetnik je ubijen a sedam afganistanskih civila je povrijeđeno u ponedjeljak u samoubilačkom napadu automobilom bombom, koji ji ciljao bazu američkih vojnika NATO-a u Hostu, na istoku Afganistana, objavila je vlada i američka vojska.\nSamoubica je aktivirao svoje vozilo blizu kampa Salerno, baze u kojoj se uglavnom nalaze američki vojnci Međunarodnih snaga za pružanje sigurnosti (ISAF) pri NATO-u, u perifernoj četvrti Hhosta, blizu pakistanske granice.\n"Jedan civil je ubijen, jedna žena i šest drugih civila je povrijeđeno", saopćio je glasnogovornik ministarstva unutarnjih poslova. Tijelo 15-godišnjaka je odvedeno u bolnicu, precizirao je ljekar Abdul Majeed.\nPočetak glavnog pretresa u slučaju Delibašić\n19.01.2009. u 11:45


Sarti ili Kalamitsi, gratis prevoz za dve osobe\nObjavljeno 20.07.2012. u 14h\nALANJA 02.08/12 dana\nHotel 3* 469 eur,all inclusive usluga, avio prevoz, osiguranje.\n-Alanja je grad sa mnogo različitih lica. Ovaj grad, smešten u istočnom delu turske obale, odlikuju veoma izraženi kontrasti. Duge peščane plaže i hladne planinske reke, drevne ruševine iz rimskog doba i moderni hoteli, Orijent i Evropa na jednom mestu.Neki Alanju zovu „Majorka turske obale“. Ako se sagledaju brojne diskoteke, veliki broj pabova i restorana, ova tvrdnja izgleda kao apsolutna istina. Veliki broj spomenika od istorijskog značaja, 26 km duga peščana obala, prijatna atmosfera i izvanredan noćni život, su bez pogovora odrednice koje Alanju svrstavaju među jednu od turistički najatraktivnijih destinacija.\nGRČKA – SARTI – KALAMITSI 31.07 – 10.08.2012.\nPopust 20 % na cenu smeštaja ili GRATIS PREVOZ IZ ZRENJANINA za dve osobe.\n-Na istočnoj obali čuvenog poluostrva Sitonija, sa pogledom na Svetu goru, smešteno je slikovito ribarsko mesto Sarti. U poslednjih desetak godina otkrili su ga turisti i doprineli da se mesto razvije, dobije brojne taverne, prodavnice, hotele i apartmanske kuće. Mesto je smešteno na 3 km dugačkoj peskovitoj plaži, na kojoj se nalazi većina taverni. Blizina šumovitih brda i izolovanih uvala, kao i Soluna i čuvenih manastira, pružaju mogućnosti za brojne izlete: biciklima, magarcima, autobusima, brodovima ili ribarskim čamcima. Ako Vam za vaš odmor nisu dovoljni sunce, čiste plaže i taverne sa grčkim specijalitetima, nudimo Vam niz interesantnih izleta.\n-Kalamitsi je malo mirno mesto za porodični odmor. Idealno je za sve koji žele da svoj odmor provedu u potpuno opuštajućem okruženju, na prelepoj prostranoj peščanoj plaži i daleko od buke, noćnog života. Ponuda marketa i taverni, kao i kafića uz plažu dovoljna je da Vam u Kalamiciju ništa neće nedostajati. Blizina Sartija (15 km) i Neos Marmarasa (30 km) moci ce da upotpune Vaš odmor ukoliko se zaželite noćnog života i letnje vreve.\nViše informacija dobićete lično u agenciji.\nTagovi:akcija, alanja, globoturs, grcka, kalamitsi, letovanje, odmor, sarti, zrenjanin


Pozivni broj Sîngerei\nGrad/mesto ili region: Sîngerei\nPozivni broj za grad Sîngerei je 0362. Za fiktivni broj telefona 9007744 i pozivni broj grada 0362, broj za pozivanje je 0362 9007744. A Sîngerei se nalazi u Moldavija.\nPrefiks pozivnog broja grada dodeljuje broj telefona pretplatnika određenoj lokaciji. Pored pozivnog broja grada, postoje i druge vrste prefiksa: prefiksi međunarodnih država, prefiksi pružalaca usluga mobilne telefonije i prefiksi raznih usluga. Oni se kombinuju tako da odgovaraju za nekoliko svrha. Prilikom pozivanja iz jedne države u drugu u slučajevima kada primalac poziva ima fiksnu liniju, prefiks države se kombinuje sa pozivnim brojem grada i brojem pretplatnika. Za fiktivni broj telefona 9007744, pozivni broj grada 0362 (Sîngerei) i Državni pozivni broj 00373, broj za pozivanje je 00373 362 9007744. Ako se poziv upućuje na mobilni uređaj, Državni pozivni broj se kombinuje sa prefiksom pružaoca mobilnih usluga i brojem pretplatnika. Ako se poziv upućuje pretplatniku u istoj državi, Državni pozivni broj se može izostaviti. U slučaju nacionalnih poziva sa jedne fiksne linije ka drugoj, pozivni broj grada se takođe može izostaviti u mnogim državama kada oba pretplatnika imaju isti pozivni broj grada. Naravno, pozivni broj grada se takođe mora birati, u ovom slučaju 0362, naročito u državama u kojima su pretplatnici u mogućnosti da zadrže isti broj telefona nakon preseljenja na drugu lokaciju ili u drugi grad.\nUsluge kojima se pristupa putem prefiksa usluga mogu biti naplaćene ne samo od telekomunikacionih kompanija, već i od kompanija koje nude ove usluge. Kao rezultat toga, brojne sumnjive kompanije nude usluge od kojih nema mnogo koristi, ali koje imaju visoke naknade. Kako bi još više povećali zaradu, takve usluge pokušavaju da zadrže pozivaoce na liniji što je duže moguće. Nadzorni organi redovno preduzimaju mere protiv takvih pružalaca usluga, ali se na to ne može osloniti. Pored posebnih brojeva koji se mogu prepoznati pomoću svojih prefiksa, postoje i brojevi za brzo biranje. Najpoznatiji su brojevi za hitne slučajeve, 112 u Evropi i 911 u Severnoj Americi. Ovi brojevi se mogu koristiti širom države i ne moraju da sadrže prefiks, tj. Državni pozivni broj +373 (00373) ili pozivni broj grada 0362 (Sîngerei).\nAko ste van Moldavija i želite da pozovete osobu u Sîngerei, pored pozivnog broja, treba vam i pozivni kod zemlje koju želite pozvati. Pozivni kod za Moldavija je +373 (00373), pa ako ste u Srbija i želite da pozovete osobu u Sîngerei, morate da dodate +373 362 njegovom broju telefona. Nula ispred pozivnog broja telefonskog okruga je u ovom slučaju izostavljena. Za fiktivni broj telefona 9007744, pozivni broj grada 0362 (Sîngerei) i Državni pozivni broj 00373, broj za pozivanje je 00373 362 9007744.


U skladu sa članom 36. Zakona o trgovini (“Službeni glasnik RS”, br.52/2019) direktor Trgovinskog preduzeća Čelik d.o.o. Beograd, dana 23.05.2022. godine donosi sledeća\nPRAVILA PROGRAMA LOJALNOSTI “LOVE YOUR BODY CLUB”\nPrivredno društvo “Čelik” doo Beograd, Koče Popovića 2, matični broj 7032951, PIB 100003189 (u daljem tekstu: Izdavalac kartice), kao nosilac franšize “The Body Shop” za tržište Srbije ovim uređuje pravila programa lojalnosti “Love your body Club” (u daljem tekstu: Program lojalnosti) i u vezi sa kojim izdaje kartice lojalnosti “Love your body Club” (u daljem tekstu: “Kartica”).\nProgramom lojalnosti “Love your body Club” imaocima kartice se omogućava skupljanje bodova, koje korisnici nakon mogu realizovati i time ostvariti pogodnosti u skladu sa ovim Pravilima.\nKorisnik ostvaruje pravo na izdavanje kartice ukoliko u maloprodajnom objektu „The Body Shop“ izvrši kupovinu u vrednosti od najmanje 3.000,00 dinara i registracijom za program lojalnosti, i to popunjavanjem i potpisivanjem registracione prijave, čiji obrazac se nalazi u prilogu ovih Pravila u maloprodajnom objektu.\nKorisnik može biti svako punoletno lice sa prebivalištem u Republici Srbiji, koja putem registracije stavi na raspolaganje obavezne podatke navedene u registracionoj prijavi za program lojalnosti.\nKorisnik registrovanjem svojih ličnih podataka u registracionoj prijavi daje saglasnost da "Čelik" doo Beograd, u svojstvu Rukovaoca ličnim podacima, prikuplja i obrađuje sledeće podatke: lične podatke navedene u pristupnici, podatke o transakcijama uz identifikaciju karticom na osnovu kojih se ostvaruju pogodnosti programa lojalnosti „Love your body club“.\nSaglasnost za obradu podataka se dobrovoljno daje, u svrhu omogućavanja pogodnosti koje pruža program, za sve vreme trajanja članstva u programu.\nKorisnik u svakom trenutku može, u celosti ili delimično, opozvati saglasnost.\nOpoziv saglasnosti ne utiče na dopuštenost obrade koja je vršena na osnovu saglasnosti pre opoziva.\nOpozivom saglasnosti u celosti, prestaje dalja obrada podataka, kao i članstvo u programu „Love your body club“ i mogućnost korišćenja pogodnosti.\nKorisnik u svakom trenutku može podneti prigovor na obradu svojih ličnih podataka.\nPodnošenjem prigovora, prestaje obrada ličnih podataka u navedene svrhe. Korisnik ima pravo da od Rukovaoca zahteva pristup, ispravku/dopunu ili brisanje njegovih podataka o ličnosti, odnosno pravo na ograničenje obrade, kao i pravo na prenosivost podataka.\nOpoziv saglasnosti moguć je putem e-mail adrese support@thebodyshop.rs\nPrikupljanje bonus poena se vrši prilikom svake kupovine u prodavnicama „The Body Shop“ na teritoriji Republike Srbije ili u elektronskoj prodavnici „TBS-Webshop“, kojoj kupci mogu pristupiti preko adrese www.thebodyshop.rs, na taj način što Korisnik prilikom plaćanja u prodavnicama pokaže karticu prodavcu ili upisom broja loyalty kartice u odgovarajuće polje prilikom kupovine u elektronskoj prodavnici, radi evidencije ostvarenog prometa.\nEvidencijom ostvarenog prometa na način opisan u stavu 1. ovog člana, na kartici korisnika se evidentira broj bonus poena koji odgovara iznosu na računu u dinarima (npr. za ostvaren promet od 5000 dinara na kartici korisnika se evidentira 5000 bonus poena).\nNa svakih sakupljenih 10.000 bonus poena, korisnik stiče pravo da prilikom neke od narednih kupovina u maloprodajnim objektima „The Body Shop“ ostvari jednokratni popust na ukupan iznos računa u iznosu od 1.000,00 dinara, koij popust će se obračunati prilikom plaćanja.\nKorisnik ne može steći nove bonus poene po osnovu računa na kojem se realizuje pravo na popust u skladu sa ovim pravilima.\nBroj važećih poena na loyalty kartici je moguće proveriti unosom broja loyalty kartice i prezimena njenog korisnika na stranici www.thebodyshop.rs/loyalty\nRok za iskorišćavanje sakupljenih bonus poena, odnosno ostvarenog prava na popust u skladu sa ovim Pravilima je 3 godine od dana ostvarenja prava na popust.\nU slučaju prekoračenja ovog vremenskog roka, bonus poeni se otpisuju u korist "Čelik" doo Beograd.\n„Čelik“ doo Beograd zadržava pravo da u bilo kom trenutku i bez prethodne najave povuče karticu iz opticaja i da promeni ili u potpunosti ukine elemente programa lojalnosti „Love your body club“.\n„Čelik“ doo Beograd zadržava pravo da u svakom trenutku proveri identitet nosioca kartice „Love your body club“.\n„Čelik“ doo Beograd može prema sopstvenoj proceni i bez prethodne najave isključiti iz programa bilo kog korisnika, uz obavezu da ga o takvom isključenju obavesti na prigodan način, ali nije obavezan da korisniku obrazloži svoju odluku.\n„Čelik“ doo Beograd zadržava pravo da u svakom trenutku promeni pravila programa.\nO svakoj izmeni pravila programa, „Čelik“ doo Beograd će korisnika obavestiti na odgovarajući način u roku ne kraćem od 15 dana pre promene pravila programa.\nAktuelna pravila su dostupna na internet stranici www.thebodyshop.rs.\nU slučaju gubitka ili krađe kartice, korisnik je obavezan da nestanak kartice prijavi putem maila na support@thebodyshop.rs , nakon čega će kartica biti blokirana, kako bi se sprečila zloupotreba.\n„Čelik“ doo Beograd nije obavezan da korisniku umesto nestale kartice pošalje novu.\nUkoliko korisnik ima sakupljene poene na nestaloj kartici, „Čelik“ doo Beograd je obavezan da sakupljene poene sa nestale kartice prenese na novu na zahtev korisnika.\nUkoliko korisnik ne prijavi gubitak kartice, „Čelik“ doo Beograd nije odgovoran za eventualnu zloupotrebu izgubljene kartice.\nSvako neovlašćeno kopiranje i umnožavanje kartice „Love your body club“ biće sankcionisano u skladu sa zakonskim propisima.\nRegistracijom za program lojalnosti Korisnik prihvata da će sve eventualne sporove koji nastanu u vezi sa ovim Pravilima nastojati da reši mirnim putem, a ukoliko to ne bude moguće, takav spor će se rešiti pred nadležnim sudom u Beogradu.\nSva prethodna pravila programa lojalnosti “LOVE YOUR BODY CLUB” prestaju da važe danom donošenja ovih pravila.\nU Beogradu, __________________________\nza „Čelik“ DOO Beograd


Miljenici vlasti: Ko su najveći neimari u Istočnoj Hercegovini? - eTrafika\nMiljenici vlasti: Ko su najveći neimari u Istočnoj Hercegovini?\n22/06/2019 18 min za čitanje


Heavy-metal na "Enfildu": Klop i Liverpul su savršen spoj - Vijesti.me\nJirgen Klop produžio ugovor sa Liverpulom do 2024. godine. Zašto je slavni klub iz grada Bitlsa savršeno mjesto za genijalnog i pomalo ekscentričnog Njemca Edit\n871 pregleda 0 komentar(a)\nVeć je ikona Liverpula: Jirgen Klop (Foto: Beta/AP)\nDanilo Mitrović 14. decembar 2019, 11:11 ažurirano 14. decembar 2019, 11:12\nNavijači Liverpula dobili su najljepši božićni poklon, dvije sedmice prije Božića - trener Jirgen Klop produžio je ugovor sa klubom iz grada Bitlsa do juna 2024. godine.\nOstaće najmanje do tada, a zašto bi išao?\n- Kad vidim koliko se klub razvio i koliko je zajednički rad doprinio tome, osjećam da moj doprinos može samo da raste - kazao je Njemac.\nDošao je na jesen 2015. i u svom prvom, četvorogodišnjem mandatu, promijenio je istoriju slavnog tima sa “Enfilda”. Zapravo, tek će da je mijenja...\nNije to uradio ni osvajanjem Lige šampiona 1. juna ove godine, niti plasmanom u tri evropska finala zarerdom - (Liga Evrope, pa LŠ dva puta). Liverpul, naime, ima šest najsjajnijih evropskih pehara, a i prethodni nije stigao baš tako davno - 2005. godine, pod Rafom Benitezom.\nGenijalni, i po malo ekscentrični 52-godišnjak iz Štutgarta, učinio je to načinom na koji Liverpul igra - direktnim, okomitim, atomskim fudbalom...\n- Cijenim Arsenal, oni vole visoki posjed lopte, nadigravanje, pasove. Oni su poput orkestra, ali to je tiha muzika, zar ne? A ja više volim heavy metal. Želim da je uvijek glasno! Želim da se čuje: booooom - govorio je Klop još 2013. godine, dok je pisao istoriju sa Borusijom Dortmund (dvije titule Bundeslige pored moćnog Bajerna, finale Lige šampiona).\nSvoju filozofiju fudbala prethodno je još slikovitije objasnio na primjeru Barselone - jednim od najdominantnijih timova u istoriji fudbala (2008. - 2011).\n- Da je sadašnja Barsina ekipa sa svojom smirenom igrom i pobjedama 5:0, 6:0 bila prva koju sam vidio kao četvorogodišnjak, igrao bih tenis, a ne fudbal. Žao mi je, ali to nije za mene. Ja preferiram borbeni, direktni, eksplozivni fudbal - izjavio je tada.\nKada je Klop 2015, usred prvog dijela sezone, naslijedio Brendana Rodžersa na klupi Liverpula, bilo je jasno da je to pravi čovjek, na pravom mjestu - da je kultni, akustični “Enfild roud” pravo mjesto za njegov “heavy-metal fudbal”.\nFudbal je, međutim, proces, pa je i njemačkom stručnjaku trebalo vremena - navikli na dugogodišnju patnju, naročito u domaćim, engleskim okvirima, navijači Liverpula nisu imali problema da mu ga daju.\n- Kad je stigao poziv u jesen te 2015, osjećao sam da smo savršen spoj. A sada, osjećam da sam potcijenio to - istakao je Njemac.\nBilo je tu loših rezultata, nesrećnih i bolnih poraza - Klop je, recimo, na prvih 30 mečeva na klupi Liverpula imalo slabiji učinak od Ole-Gunara Solskjera u prvih 30 mečeva na klupi Mančester junajteda. A nakon tih 30 utakmica, licitiralo se sa Solskjerovim nasljednikom na “Old trafordu”...\nNajbolniji Klopov poraz desio se u Bazelu, maja 2016. godine, u finalu Lige Evrope - Sevilja je pobijedila Liverpul sa 3:1 i nanijela Njemcu šesti vezani poraz u finalima, računajući i razne kupove dok je vodio Borusiju Dortmund. Neki su ga i proglasili trenerom-gubitnikom, ali on je samo krčio put ka slavi na klupi “redsa”.\nDio procesa bio je i poraz u finalu Lige šampiona od Real Madrida 2018. Tada, u Kijevu, bilo je jasno da Klopu nedostaje vrhunski golman i vrhunski štoper pa da formira - vrhunski tim.\nJirgen Klop(Foto: Beta/AP)\nBrazilski čuvar mreže Alison Beker i holandski defanzivac Virdžil van Dajk (skupe investicije, preko 150 miliona) bile su karike koje su nedostajale u lancu - ekipa koja je već imala moćan napad (trio Mane - Salah - Firmino) dobila je i moćnu odbranu. Uz fluidni vezni red i neustrašive bekove koji su stasali (Aleksander-Arnold i Robertson) formiran je tim koji je prošle sezone osvojio 97 bodova (jedan manje od Sitija) i koji je na najboljem putu da vrati titulu na “Enfild” nakon 30 godina patnje.\nRijetki su klubovi gdje se pehar u domaćem prvenstvu više iščekuje nego evropski - a Klopov Liverpul je baš takav tim.\n- Ovaj je tako dobar klub da opšte nisam mogao da razmišljam o odlasku - kazao je Klop odbacivši neke, doduše tihe spekulacije da je planirao da se vrati u Njemačku, da je trebalo da naslijedi Joakima Leva na klupi reprezentacije.\nAko svoj novi ugovor odradi do kraja i ostane do 2024. godine, Klop će postati najdugovječniji trener Liverpula od Boba Pejslija koji je vodio klub od 1974. do 1983. godine.\nAleks Ferguson je sa nestvarnih 13 titula učinio Mančester junajted najtrofejnijim klubom u Engleskoj (ukupno 20). “Crveni đavoli” su preuzeli primat upravo od Liverpula, koji je još 1990. godine zaustavio na 18 pehara prvaka.\nMože li Njemac da nanovo okrene točak istorije? Smiješi se 19. titula, a Klop je tek na početku...


Osnovna škola Domovinske zahvalnosti - Naslovnica - Prehrana i mladi\nAutor: Lucija Petrović, 21. 5. 2012.


Prevencija intrahospitalnih infekcija – hotel Hyatt, Beograd – Miofarm eksport import d.o.o.\nBlog Aktuelnosti Prevencija intrahospitalnih infekcija - hotel Hyatt, Beograd\nPrevencija intrahospitalnih infekcija – hotel Hyatt, BeogradAutor MiofarmDatum 28. aprila 2017.\n„Prevencija intrahospitalnih infekcija“ bila je tema koja je 26. aprila u hotelu Hyatt u Beogradu okupila 50 najkompetentnijih profesionalaca iz zdravstvenih centara i zavoda za zaštitu zdravlja u Srbiji.\nU zajedničkoj organizaciji firme Miofarm i Gradskog zavoda za javno zdravlje Beograd, organizovano je predavanje na ovu uvek aktuelnu temu. Predavanja je održao g. Wolfgang Merkens, stručnjak za ovu oblast iz nemačke firme Schülke&Mayr GmbH, koja je 125 godina posvećena proizvodnji preparata za higijenu i dezinfekciju i njihovom neprestanom unapređivanju.\nPredavanja su razjasnila dileme sa kojima se zdravstveni radnici susreću u praksi, a naročito važnost upotrebe kvalitetnih, odgovarajućih i zdravstveno bezbednih preparata, što je jednako važno kako za pacijente tako i za osoblje jer, po rečima g. Merkensa, „Svaki pacijent ima pravo da dobije tretman medicinskim sredstvima na nivou kvaliteta koje je odredio i odobrio proizvođač, dok osoblje ima pravo da obavlja svoj posao u skladu sa propisima o bezbednosti na radu.“\nNakon predavanja predstavljen je i preparat najnovije generacije za dezinfekciju instrumenata koga odlikuje vrhunski nivo dezinfekcije, jednostavna upotreba i zdravstvena bezbednost za osoblje koje ga koristi.\nPrethodnoSimpozijum o ranama na Paliću\nSledećeNedelja zdravih zuba, 15-19. maj


Apatin, 10.09.2013. godine\nSastanku su prisustvovali predsednik PFS i predsednik UO Vladimir Injac, članovi UO: Relja Radaković, Dušan Ružić, Oliver Ferenc i Ljubomir Krklješ kao i predsednik Skupštine PFS, Nebojša Perović, bez prava glasa u svojstvu pravnika i savetnika. Opravdano su bili odsutni Saša Teodorović i Zoran Simić ali su upoznati sa temama sastanka i saglasili se odlukama.\nJednoglasno je usvojen sledeći dnevnired:\n1. Konstatovanje broja prijavljenih klubova za sezonu 2013/2014, sistem i propozicije takmičenja, nagradni fond\n2. Licenciranje igrača za sezonu 2013/2014\n3. Kalendar takmičenja u sezonu 2013/2014\n4. Kup Srbije u 2013 godini\n5. Izlazak na međunarodnu scenu u 2014 godini\n1. Za sezonu 2013/2014 se prijavilo 16 klubova i shodno odluci iz prethodne sezone, prvih osam klubova iz Nacionalne lige Srbije iz sezone 2012/2013 će se takmičiti u Prvoj nacionalnoj ligi Srbije. To su: PK Sever SU, PK Black Code, PK Rokets, PK SNG Vukovi, PK Junaković, PK Pikadere, PK Kapitalci i PK Piki 035. Ostalih osam klubova će se takmičiti u Drugoj nacionalnoj ligi Srbije a to su: PK Kula Palilula, PK Kvart, PK Ruthen, PK Bubac, PK Klub 26, PK Gerila, PK Pab Beška i PK Svilajnac. Ukoliko neki od klubova koji su ovim svrstani u Prvu nacionalnu ligu Srbije odustane od takmičenja pre prvog kola biće pozvan da u iz Druge u Prvu ligu pređe najbolje plasirani klub iz sezone 2012/2013 a nalazi se po ovom razvrstavanju u Drugoj nacionalnoj ligi Srbije.\nOdlučeno je da se u obe lige igra dvokružni sistem, 14 kola, bez play off-a. Dve poslednjeplasirane ekipe iz Prve nasionalne lige Srbije (PNLS) prelaze u sezoni 2014/2015 u Drugu nacionalnu ligu Srbije (DNLS) a dve prvoplasirane u DNLS u PNLS.\nNagrade za ekipe koje se takmiče u PNLS u sezoni 2013/2014 će biti\n1. mesto 50.000,00 dinara\n2. mesto 30.000,00 dinara\n3. mesto 20.000,00 dinara\nU pitanju su neto iznosi koji će biti uplaćeni na račune klubova. Troškove poreza na nagrade snosi PFS. Sve tri ekipe dobiće i pehare.\nNagrade za ekipe koje se takmiče u DNLS u sezoni 2013/2014 će biti:\n1. mesto pehar i tri pikado mete\n2. mesto pehar i dve pikado mete\n3. mesto pehar i jedna pikado meta\nU pojedinačnoj konkurenciji prvi stepen takmičenja će biti "Pojedinačno prvenstvo Srbije A grupa" (PPSA)koji će činiti prvih 32 igrača po plasmanu iz sezone 2012/2013 a koji budu licencirani za sezonu 2013/2014. Ostali igrači takmičiće se u "Pojedinačnom prvenstvu Srbije B grupa" (PPSB).\nŠto se tiče pojedinačnog takmičenja za žene u sezoni 2013/2014, one će nastupati u "Pojedinačnom prvenstvu Srbije za žene" (PPSŽ).\nIgraće se sedam mastersa po sistemu takmičenja i bodovanja poznatom iz prethodne sezone s tim da je ukinut koeficient pa se plasman dobija prostim sabiranjem osvojenih bodova na mastersima.\nPosle sedam mastersa dobijamo konačne plasmane za PPSA, PPSB i PPSŽ. Nema TOP turnira.\nPrva četvorica po plasmanu iz PPSA i prve dve žene iz PPSŽ će činiti reprezentaciju Srbije do izbora nove reprezentacije.\nNagradni fond za PPSA:\n1. mesto 40.000,00 dinara i tradicionalni pobednički srebrni prsten\n2. mesto 20.000,00 dinara\n3. mesto 10.000,00 dinara\nSva tri mesta dobiće i pehare.\nNagradni fond za PPSŽ:\n1. mesto 20.000,00 dinara\n2. mesto 15.000,00 dinara\nSva tri mesta biće nagrađena i peharima.\nNagradni fond za PPSB:\n1 do 3 mesto pehari\nSve novčane nagrade su u neto iznosima i biće isplaćene na račune igrača koji su osvojili nagrade. Porez na nagrade snosi PFS.\nIz PPSA ispadaju direktno četvorica igrača koji budu plasirani od 29. do 32. mesta i u narednoj sezoni takmičiće se u PPSB. Njihova mesta popunjavaju igrači koji su u PPSB plasirani od prvog do četvrtog mesta. Igrači koji su u PPSA na kraju sezone plasirani od 25. do 28. mesta igraće baraž mečeve protiv igrača iz PPSB koji na kraju sezone budu plasirani od 5. do 8. mesta i to:\n25. (A) - 8. (B)\n26. (A) - 7. (B)\n27. (A) - 6. (B)\n28. (A) - 5. (B)\nMečevi baraža će biti održani odmah po završetku sedmog mastarsa, na istom tom mestu. Igraće se do šest osvojenih legova (best 11) i pobednici će igrati u PPSA u sezoni 2014/2015 a poraženi će igrati u PPSB.\nUkinuta je dodela diploma za svaki pojedinačni masters.\nTakmičenja će počinjati u 12.00h i prvo će se igrati ekipni deo, po dva kola na svakom takmičenju. Po završetku ekipnog dela će se igrati pojedinačno prvenstvo gde će PPSA imati na raspolaganju 4 mete, PPSB 10 meta i PPSŽ 2 mete. Ukoliko se određeni broj tabli "oslobodi" u nekom od takmičenja, biće iskorišćene za takmičenja koja su još u toku.\n2. Postupak licenciranja igrača je detaljno objašnjen na sajtu PFS-a. Rok za licenciranje i prelazak igrača iz kluba u klub je do petka 04.10.2013. godine pošto će prvi masters biti održan 06.10.2013. godine.\n3. Kalendar takmičenja za sezonu 2013/2014\nI kolo....................06.10.2013. Apatin\nII kolo....................10.11. 2013. Užice\nIII kolo....................08.12.2013. Beška\nIV kolo....................09.02.2014. (rezervni termin 16.02.2014.)\nV kolo ....................09.03.2014. (rezervni termin 16.03.2014.)\nRezervni termini su u slučaju lošeg vremena.\nPrijave za organizaciju dostaviti u sedište PFS-a ili na forum sajta PFS-a.\nKUP Srbije je zakazan za 25-27.10.2013. godine uz pretpostavku da ćemo do tada uspeti sve organizovati. Donata je odluka da bude u Vojvodini.\n4. Kup Srbije će biti odigran po Propozicijama za Kup iz prethodne sezone. Odlučeno je da pravo učešća na Kupu za 2013 godinu imaju svi klubovi koji učestvuju u takmičenju PFS-a u 2013 godini. Klubovi imaju obavezu da na prvom mastersu u Apatinu 06.10.2013. godine obaveste PFS o tome da li će učestvovatina Kupu.\n5. Doneta je odluka da se proba da se u 2014. godini organizovano nastupi na međunarodnoj sceni i da pored učešća na evropskom prvenstu pokušamo da masovnije i aktivnije nastupimo i na drugim takmičenjima. Ako bude prilike PFS će poslati reprezentativce o svom trošku na otvorena prvenstva u Mađarskoj, Rumuniji, Bugarskoj, Austriji i Češkoj na način da se zakupi neki mini bus gde bi reprezentativci imali besplatan prevoz a ostali zainteresovani bi po povlašćenim cenama imali organizovan prevoz. Ako uspemo da dobijemo sredstva organizovaćemo i trening kamp za reprezentativce i isti broj onih koji su ispod njih plasirani kako bismo uvežbali ekipu za EP.\n6. Pod tačkom razno odlučeno je da se klubovima i igračima još jednom skrene pažnja na oblačenje u toku takmičenja i antidoping kontrolu (alko test). Režim će u narednoj sezoni biti nešto strožiji, svi koji nisu obučeni po pravilima biće udaljeni sa takmičenja i imati 10 minuta da se presvuku ili su diskvalifikovani. Mnogo veći broj igrača će biti testiran na alkohol.\nGospodin Nebojša Perović će ubrzano dovršiti Disciplinski pravilnik i Propozicije takmičenja prilagođene novom sistemu takmičenja i isti će biti postavljeni na sajt.\nOdlučeno je da se formira Disciplinska komisija a istu će činiti:\nNemanja Ćosović i\nkao prvostepeni organ u rešavanju disciplinskih problema.\nDoneta je i odluka da se imenuje Direktor takmičenja (ili direktor i pomoćnik) kao odgovorna osoba za sprovođenje takmičenja u okviru predviđenih propozicija i pravila.\nOdlučeno je da se iz Knjige članova izbrišu svi neaktivni klubovi, klubovi koji se niru preregistrovali i sl. Ovim knjiga članova PFS-a sada broji 16 klubova.\nPored ovoga utvrđeno je da oni koji nisu izmirili obaveze za prošlu godinu neće moći započeti takmičenje u sezoni 2013/2014 dok ne izmie svoje obaveze a da će obaveze za ovu godinu morati biti izmirene do 01.12.2013. godine kako bi se mogla zatvoriti fiskalna godina.\nUplata za licence igrača za sezonu 2013/2014 je obavezna i bez nje neće biti izdavane licence.\nTakođe odlučeno je da u budućnosti budu nadoknađeni troškovi članovima UO koji odlaze na sastanke (putni troškovi) kao i ljudima koji su zaduženi da idu na sastanke sa MOS i SSS.\nSa ovim je UO završio rad.\nZapisničar je bio Ljubomir Krklješ a zapisnik je 12.09.2013. godine odobrio i ovde objavio Vladimir Injac, predsednik UO PFS.


Matico Travel za tvoj idealni odmor / Uslovi putovanja\nNa osnovu člana 56. Zakona o turizmu („Sl. glasnik RS“ br. 36/2009 i 88/2010) direktor TA “MATICO” d.o.o. Ul. Antifašističke borbe 63 iz Novog Beograda, dana 01.06.2013. god. utvrđuje sledeće\nOPŠTE USLOVE PUTOVANJA Molimo Vas da pre potpisivanja Predugovora/Ugovora/Prijave o putovanju pročitate i proučite tekst Opštih uslova putovanja, jer Vašim potpisivanjem potvrđujete da su Vam isti uručeni, da ste upoznati sa sadržinom istih, da ste upoznati sa uslovima osiguranja i da Vam je zdravstveno osiguranje ponuđeno i shodno tome da ih u celosti prihvatate.\nOdredbe ovih Opštih uslova čine sastavni deo Predugovora/Ugovora/Prijave (u daljem tekstu Ugovor) o putovanju između putnika i TA “MATICO” d.o.o. sa sedištem u Ul. Antifašističke borbe 63, 11070 Novi Beograd kao organizatora putovanja i obavezujuće su za obe ugovorne strane, osim odredbi definisanih posebnim pisanim ugovorom ili programom putovanja.\nPotpisivanjem standardnog Predugovora-Ugovora-Potvrde-Prijave o putovanju (dalje: Ugovor) svojim potpisom u ime svih putnika iz Ugovora (dalje: Putnik) potvrđuje da su mu uručeni ovi Opšti uslovi putovanja (dalje: Opšti uslovi), unapred pripremljen i objavljen program putovanja (dalje: Program), da je kao i svi putnici iz ugovora sa istima upoznat i da ih u celosti prihvata, kao i da je upoznat sa fakultativnim mogućnostima putnog osiguranja.\nOdredbe ovih Opštih uslova čine sastavni deo Ugovora između Putnika i TA “Matico” d.o.o. kao organizatora putovanja (dalje: Organizator) i obavezujuće su za obe ugovorne strane, osim odredbi definisanih posebnim pisanim ugovorom ili Programom.\nPutnik i Organizator saglasno konstatuju da je pre zaključenja Ugovora Putnik o svim eventualnim promenama podataka iz Programa u primerenom roku obavešten pre zaključenja Ugovora.\nPrijavu Putnik dostavlja pismenim putem ili na trajnom nosaču zapisa ili putem e-maila ili faksa.\nPutnik se za putovanje može prijaviti u sedištu, ograncima, odnosno izdvojenim posebnim prostorima Organizatora, kao i u turističkim agencijama koje imaju sa Organizatorom zaključen Ugovor o posredovanju (dalje: Posrednik). Kada Posrednik u Programu Organizatora i Ugovoru sa Putnikom ne naznači svoje svojstvo Posrednika, Organizator ne odgovara za izvršenje Programa prema Putniku, već je to obaveza Posrednika. Prijava Putnika postaje punovažna kada je potvrđena zaključenjem Ugovora na način na koji je Prijava učinjena i uplatom akontacije u visini od 50% od cene aranžmana. Ostatak ugovorene cene i potpisivanje Ugovora o putovanju, ako drugačije nije ugovoreno, plaća se 20 dana pre početka putovanja. Ukoliko Putnik, u roku ne izvrši uplatu u celosti, smatra se da je putovanje otkazao u skladu sa tačkom 12 Opštih uslova. Svaka uplata akontacije vodi se kao uplata za sve putnike, a ne samo za jednog određenog putnika iz Ugovora.\nZaključenjem Ugovora, Program (prethodno objavljen ili naknadno izmenjen) postaje njegov sastavni deo i ne može se menjati, osim ako ugovorne strane izričito ugovore drugačije ili ako promene nastanu usled više sile. Ukoliko dođe do otkaza ili izmene Ugovora, otkazne odredbe i izmene važe za sve navedene putnike u Ugovoru.\nZa blagovremenost uplate merodavan je datum uplate na račun Organizatora ili Posrednika. U slučaju neblagovremene uplate u celosti, avansnog plaćanja ili plaćanja preostalog dela uplate aranžmana, Organizator putovanja može odustati od Ugovora i tražiti nadoknadu u skladu sa tačkom 12 ovih Opštih uslova.\n- Isplati srazmernu realnu razliku između ugovorene cene i cene putovanja snižene srazmerno\nneizvršenju ili nepotpunom izvršenju Ugovora (dalje: Sniženje cene) povodom blagovremene i osnovane pisane reklamacije - prigovora Putnika u skladu sa zakonom i ovim Opštim uslovima, osim ako su propusti u izvršenju Ugovora nastali: krivicom Putnika ili se pripisuju trećem licu koje nije bilo ugovoreni neposredni pružalac usluga u realizaciji Programa, delovanjem više sile ili nepredviđenih događaja na koje Organizator nema uticaja i čije su posledice neizbežne uprkos primeni dužne pažnje ili nekim drugim događajima koje Organizator nije mogao predvideti i prevladati,\n- Saglasno dobrim poslovnim običajima u ovoj oblasti da se stara o pravima i interesima Putnika, - Pre polaska na put dostavi ime, adresu i broj telefona lokalnog predstavnika, odnosno lokalne agencije partnera, a ako toga nema naziv, adresu i broj telefona Organizatora za nužnu pomoć Putniku;\n- Ne odgovara za usluge pružene Putniku od strane drugih lica van Programa, - Sve usmene i bilo koje druge vrste informacija, koje se razlikuju od onih koje su sadržane u Programu, Ugovoru ili Posebnom ugovoru i ovim Opštim uslovima, ne obavezuju Organizatora i ne mogu biti osnov za isticanje prigovora ili reklamacije putnika.\n4. OBAVEZA I PRAVA PUTNIKA: - Da se detaljno upozna, kao i sva lica iz Ugovora, sa Programom i Opštim uslovima, da istakne posebne zahteve koji nisu obuhvaćeni objavljenim Programom, - Da sam obezbedi fakultativne polise putnog osiguranja, ili osiguranja od otkaza jer iste ne obezbeđuje i za njih ne odgovara Organizator, - Da plati ugovorenu cenu pod uslovima, rokovima i na način predviđen Ugovorom, - Da Organizatoru blagovremeno dostavi tačne i kompletne podatke i dokumenta potrebna za\norganizovanje putovanja i garantuje da on, njegove isprave, prtljag iIi dr. ispunjavaju uslove određene propisima\nnaše, tranzitne i odredišne zemlje (granični, carinski, sanitarni, monetarni i drugi propisi), - Da nadoknadi štetu koju pričini neposrednim pružaocima usluga ili trećim licima kršenjem zakonskih i drugih propisa i ovih Opštih uslova, - Da blagovremeno odredi drugo lice da umesto njega putuje, Organizatoru nadoknadi stvarne troškove prouzrokovane zamenom i da solidarno odgovara za neplaćeni deo ugovorene cene, - ne odnosi se na rane rezervacije i rezervacije načinjene po specijalnim ponudama gde hotel ne vrši promenu imena po cenama specijalnih ponuda. U tom slučaju za promenu imena ili datuma polaska obračunavaće se važeće cene u trenutku izvršene promene sa svim nastalim troškovima po organizatora putovanja. - Da bez odlaganja na licu mesta opravdani prigovor saopšti po pravilu u pisanoj formi Organizatoru ili icima navedenim u putnoj dokumentaciji, - Da se pre zaključenja ugovora informiše preko sajta Ministarstva spoljnih poslova Republike Srbije (www.msp.gov.rs) i na druge načine o zemljama tzv. visokog ili umerenog rizika; - Da se najkasnije 24 sata, ali ne ranije od 48 sati informiše kod ovlašćenih predstavnika Organizatora o tačnom vremenu polaska i povratka sa putovanja. 5. CENE I SADRŽAJ USLUGA:\nCene su iskazane u stranoj valuti, a obračun uplata vrši se u dinarima prema prodajnom kursu Banke instese-poslovne banke Organizatora na dan uplate, odnosno po kursu navedenom u Programu ili kako je drugačije ugovoreno. Cene su formirane na osnovu poslovne politike Organizatora i ne mogu biti predmet prigovora Putnika. Usluge izvršene u inostranstvu (koje nisu unapred ugovorene i plaćene) Putnik plaća na licu mesta neposrednom izvršiocu usluga.\nCena aranžmana ne uključuje, ako nešto drugo nije posebno ugovoreno (dalje: Poseban ugovor), troškove: aerodromskih i lučkih taksi, lokalnog turističkog vodiča, predstavnika organizatora, turističkog animatora, fakultativnih programa, korišćenja ležaljki i suncobrana, pribavljanja viza, ulaznica u objekte i na manifestacije, osiguranja putnika i prtljaga, usluga room service, korišćenja sobnog bara, klima uređaja, rekreativnih, lekarskih, telefonskih i drugih usluga, rezervaciju posebnog sedišta u prevoznom sredstvu, troškove smeštaja u jednokrevetnoj sobi, sobe sa posebnim karakteristikama (pogled, sprat, veličina, balkon, itd.), dodatni obroci i dr. (dalje: Posebne usluge).\nPosrednik nije ovlašćen da u ime Organizatora ugovara posebne usluge koje nisu predviđene Programom. Uslovi koji se odnose na ostvarivanje popusta za decu kao i na ostale pogodnosti koje su posebno date u Programu određeni su od neposrednih pružalaca usluga i iste treba tumačiti restriktivno (npr. za decu do dve godine starosti, relevantan je kalendarski datum kada dete navršava dve godine u odnosu na dan početka putovanja, a ne datum zaključenja ugovora). U slučaju pogrešno navedene starosti putnika Organizator ima pravo da naplati razliku do korektne cene putovanja uz doplatu iznosa od 3.000,00 din za manipulativne troškove.\nZa povećanje ugovorene cene do 10 % nije potrebna saglasnost putnika i nije osnov za raskid Ugovora.Ako povećanje ukupno ugovorene cene prelazi 10%, Putnik ima pravo da: zahteva zamenu za sličan Program bez doplate iz ponude Organizatora ili može putem pisanog otkaza raskinuti Ugovor bez obaveze naknade štete Organizatoru, ako najkasnije u roku od 48h od dostavljanja pisanog obaveštenja o povećanju cene, obavesti Organizatora. Ako u naznačenom roku, putnik pisanim putem ne obavesti Organzatora da odustaje od ugovora, smatra se da je saglasan sa novom cenom, a što može biti i kroz izvršenu uplatu. Naknadna sniženja cena Programa ne mogu se odnositi na već zaključene Ugovore i ne mogu biti osnov bilo kakvog prigovora putnika prema Organizatoru.\nDatum početka i završetka putovanja utvrđen Programom ne podrazumeva celodnevni boravak putnika u smeštajnom objektu, odnosno destinaciji. Vreme polaska ili dolaska putnika i ulaska ili izlaska putnika iz smeštajnog objekta uslovljen je procedurama na graničnim prelazima, stanju na putevima, dozvolama nadležnih vlasti, tehničkim i vremenskim uslovima ili višom silom koje mogu da utiču na vreme polaska aviona i drugog prevoznog sredstva na koje organizator ne može uticati, te zbog toga za takve slučajeve Organizator ne snosi odgovornost. Prvi i poslednji dan iz Programa su predviđeni za putovanje i ne podrazumevaju boravak u hotelu ili mestu opredeljenja - već samo označavaju kalendarski dan početka i završetka putovanja, tako da Organizator ne\nsnosi odgovornost zbog večernjeg, noćnog ili ranog jutarnjeg leta, ulaska u sobu u kasnim večernjim časovima, napuštanja hotela u ranim jutarnjim časovima i slično.\nUsluge turističkog vodiča, pratioca, lokalnog vodiča, animatora ili lokalnog predstavnika ne podrazumeva njihovo celodnevno i kontinuirano prisustvo, već samo kontakt i neophodnu-nužnu pomoć Putniku po unapred utvrđenim terminima periodičnog dežurstva objavljenih na oglasnoj tabli ili na drugi prikladan način. Instrukcije i uputstva ovlašćenog predstavnika Organizatora (posebno u vezi sa vremenom polazaka, prevozom, smeštajem, zakonskih i drugih propisa i dr.) obavezuju putnika, a nepridržavanje pomenutih instrukcija predstavlja povredu Ugovora i sve eventualne posledice i štetu u takvom slučaju snosi Putnik u celosti.\n8. SMEŠTAJ, ISHRANA I PREVOZ: 8.1. Smeštaj: Ako drugačije nije posebno ugovoreno:\nAko drugačije nije posebno ugovoreno: - Putnik će biti smešten u bilo koju službeno registrovanu smeštajnu jedinicu u smeštajnom objektu opisanom u Programu, bez obzira na osobenosti putnika, lokaciju i položaj objekta, spratnost, blizinu buke, parkinga i druge karakteristike,\n- Smeštaj Putnika u objekat je najranije posle 16.00 h na dan početka korišćenja usluge, a napuštanje objekta najkasnije do 9.00 h na dan završetka korišćenja usluge. Putnik nema pravo na refundaciju zbog samovoljnog, odnosno svojom krivicom izazvanog povremenog ili prevremenog napuštanja smeštajnog objekta, ni na cenu hotelske usluge, ni na cenu prevoza,\n- Trokrevetne i četvorokrevetne smeštajne jedinice (sobe, studiji, apartmani i sl.) u skladu sa\nkategorizacijom i propisima domicilne zemlje su po pravilu na bazi standardne dvokrevetne sobe sa jednim,\nodnosno dva pomoćna ležaja, koji su po pravilu drvene ili metalne konstrukcije na rasklapanje i koji mogu bitno pogoršati kvalitet smeštaja,\n- Funkcionisanje klima uređaja u smeštajnim objektima različit je po destinacijama i objektima i ne\npodrazumeva neprekidan rad iste 24 časa,\n- Ukoliko su dve ili više osoba rezervisale zajedno dvokrevetnu ili višekrevetnu sobu ili brodsku kabinu i sl., a nema treće osobe koja zamenjuje jednu od njih, Organizator ima pravo naplate pune cenu smeštajne jedinice.\n- Putnik preuzima obavezu upoznavanja i poštovanja pravila ponašanja u smeštajnom objektu, a naročito na: deponovanja i čuvanja novca, dragocenosti i vrednih stvari, unos hrane i pića u sobe, poštovanje reda, smeštaja i\nnapuštanja sobe u određeno vreme, broj osoba u sobi i drugo jer Organizator ne odgovara za štete nastale po tom osnovu.\n8.2. Ishrana: Ako drugačije nije posebno ugovoreno: - Raznovrsnost, kvalitet hrane i servisa ishrane, zavisi pretežno od visine cene aranžmana, kategorije objekta, destinacije i lokalnih običaja bez obzira da li je usluživanje po principu samoposluživanje ili posluživanja (menija). Ako drugačije nije programom putovanja opisano najam podrazumeva zakup bez ishrane, ND podrazumeva noćenje sa kontinentalnim doručkom, PP – polu pansion podrazumeva doručak i večeru (kontinentalni doručak i večera kuvani obrok, ili švedski sto što zavisi od hotela do hotela), PAN – Pansion podrazumeva doručak, ručak i večeru po internim hotelskim pravilima.\n- Usluga ALL INCLUSIVE ili ALL INC. LIGHT i bilo koja druga podrazumeva usluge po internim hotelskim pravilima i ne mora biti identična, ni u okviru iste kategorije na istoj destinaciji.\n8.3. Prevoz: Ako drugačije nije posebno ugovoreno: - Prevoz i transferi obavljaju se standardnim turističkim autobusima ili drugim sredstvima prema\npropisima i kriterijumima koji važe u zemlji u kojoj je registrovan prevoznik koga angažuje Organizator i primenjuju se propisi, principi i pravila određenih od strane prevoznika (npr. prevoz u bilo kom prevoznom\nsredstvu ne podrazumeva numerisana sedišta, niti uključen obrok i piće tokom putovanja itd.). Putnik ima obavezu da prihvati svako ponuđeno mesto u prevoznom sredstvu.\n- Putnik ima obavezu primerenog ponašanja u prevoznom sredstvu i poštovanje sobraćajnih propisa i pravila o prevozu putnika, a u suprotnom Organizator ima pravo da ga ne primi na prevoz ili u prisustvu policije udalji iz prevoznog sredstva i dalji prevoz do odredišta neće biti obaveza Organizatora. Ukoliko Putnik zbog udaljavanja iz prevoznog sredstva odustane od putovanja, primenjivaće se skala otkaza iz tačke 12 Opštih uslova.\n- Putni pravac, pauze, mesta i dužine njihovog trajanja određuje vodič - vozač. Vodič-vozač ima pravo da, zbog nepredvidivih, neižbežnih ili bezbedosnosnih i sličnih okolnosti, promeni red vožnje, itinerer puta, ili redosled obilazaka lokaliteta.\n- Prevoz Putnika vazdušnim, železničkim, morskim, rečnim ili jezerskim prevoznim sredstvima obavlja se idirektna je odgovornost ovih prevoznika određena u skladu sa propisima i običajima kojima se regulišu pomenute vrste prevoza i van uticaja i odgvornosti su Organizatora.\nSvi uslovi objavljeni u Programu odnose se isključivo na državljane sa putnom ispravom Republike Srbije. Organizator ne snosi odgovornost i nije dužan upoznati putnike državljane drugih država na uslove (vizne,carinske, zdravstvene i dr.) koji važe za odredišnu ili tranzitnu zemlju, već je obaveza stranog državljanina da se informiše kod nadležnog konzulata i da Putnik sam potrebne uslove i isprave obezbedi blagovremeno i uredno. Ovo se odnosi I na putnike sa prebivalištem na teritoriji Kosova i Metohije.\nPutnik za putovanje u inostranstvo mora imati važeću putnu ispravu sa rokom važenja još najmanje 6 meseci od dana završetka putovanja i u roku dostaviti Organizatoru ispravne i kompletne potrebne podatke i dokumenta za dobijanje vize, ukoliko istu pribavlja Organizator. Službenik agencije Organizatora, niti Posrednika nije ovlašćen da utvrđuje validnost putnih i drugih isprava i dokumenata. Kada Organizator posreduje u postupku podnošenja dokumentacije isti ne garantuje dobijanje vize, niti dobijanje vize u roku i ne snosi nikakvu odgovornost za neispravnost putnog i drugih dokumenta ili ako pogranične vlasti ili imigracione službe ne odobre ulazak, tranzit ili dalji boravak Putniku. Ukoliko Putnik za vreme putovanja izgubi putne isprave ili mu budu ukradene, dužan je o svom trošku blagovremeno obezbediti nove i snositi sve eventualne štetne posledice po tom osnovu.\nPutnik je dužan striktno poštovati carinske, devizne i druge propise Republike Srbije, tranzitnih i zemalja u kojima boravi, te u slučaju nemogućnosti nastavka putovanja, odnosno boravka i svega drugog, sve posledice i troškove snosi sam putnik.\nUkoliko se putovanje ne može realizovati zbog propusta putnika vezano za odredbe ove tačke, primenuju se odredbe tačke 12 Opštih uslova.\n10. PRTLJAG: Prevoz prtljaga do određene težine koju određuje avio prevoznik, je besplatan. Višak prtljaga Putnik plaća prema važećim cenama prevoznika. Transport specijalnog prtljaga od aerodroma do hotela i nazad je isključiva obaveza Putnika. Na svim aerodromima se primenjuju posebna bezbedonosna pravila u vezi sa ručnim prtljagom, te preporučujemo za više informacija da se putnik informiše na aerodromu Nikola Tesla u Beogradu na telefon 011/ 209-4444 ili web sajta: www.beg.aero. Štete i gubitak prtljaga na letovima Putnik je dužan da prijavi bez odlaganja na licu mesta nadležnoj aerodromskoj službi za izgubljeni prtljag, jer avio kompanije po pravilu odbijaju naknadu ako nije popunjen i predat formular za prijavu štete.\nKod prevoza autobusom putnik može poneti 2 komada prtljaga i predati ga ovlašćenom licu Organizatora. Deca do dve godine nemaju pravo na besplatan prtljag. Putnik je dužan voditi brigu o svojim stvarima unetim u prevozno sredstvo, o davanju, odnosno preuzimanju prtljaga predatog ovlašćenom licu prevoznika, odnosno unetom u smeštajni objekat. Sva svoja prava po navedenom, putnik ostvaruje direktno od prevoznika, pružaoca usluge smeštaja ili osiguranja, a prema važećim međunarodnim i domaćim propisima.Prenos prtljaga od mesta parkiranja do smeštajne jedinice je obaveza putnika (prevoz će biti što je moguće bliže smeštajnom objektu). Za nestanak ili oštećenje prtljaga u transportu od parkinga do smeštajnog objekta, kao i za zaboravljene stvari u prevoznom sredstvu Organizator ne snosi odgovornost.\nDužnost putnika je da vidljivo označi svoj prtljag sa ličnim podacima, i da lične dokumenta, stvari i vrednosti ne ostavlja u parkiranom prevoznom sredstvu, jer Organizator ne odgovara za njihov nestanak. Preporučuje se da se dokumenta, zlato, vredne stvari, tehnički instrumenti i medikamenti nose isključivo u ručnom prtljagu.\nOrganizator je dužan da Putnika obavesti o svakoj bitnoj promeni Programa na način na koji je zaključen Ugovor, najkasnije u roku od 5 dana pre početka putovanja, a Putnik ima rok od 48 časova od dana prijema obaveštenja o promeni odgovoriti Organizatoru da li prihvata istu. Prihvat nove ponude može se izvršiti i kroz izvršenu uplatu novougovorene cene. U slučaju prihvata nove ponude, Putnik ima pravo na srazmerno sniženje cene u slučaju da je nova ponuda niža od prvobitno ugovorene, odnosno ima obavezu uplatiti razliku u ceni između prvobitne i nove ponude, ukolika je ponuda viša od prvobitno ugovorene. Ukoliko ne prihvati nijednu alternativu ponuđenu od strane Organizatora, Putnik ima pravo na povraćaj ukupno uplaćene cene.\nUkoliko u Programu nije posebno navedeno, da bi se putovanje realizovalo, najmanji broj prijavljenih putnika treba da bude: za putovanje autobusom 45 putnika, za putovanje na redovnim avio-linijama u Evropi 20 putnika, za putovanje na interkontinentalnim avio-linijama 15 putnika, za putovanje na posebno ugovorenim avio-čarter linijama, vozovima, hidrogliserima i dr. najmanje 80% popunjenosti kapaciteta po svakom prevoznom sredstvu.\nOrganizator za vreme putovanja, o čemu je dužan bez odlaganja na najpogodniji način obavestiti Putnika, zadržava pravo promene dana ili sata putovanja, kao i pravo promene maršute putovanja i neophodne izmene Programa ukoliko se promene uslovi za putovanje (promenjen red letenja, prinudno sletanje, kvar prevoznog sredstva, gužva na granicama ili u saobraćaju, zatvaranje nekog od lokaliteta predviđenog za obilazak, promene u viznom režimu, bezbedonosna situacija, elementarne nepogode ili druge vanredne i objektivne okolnosti i više sile) bez obaveze isplate štete ili bilo kakve druge naknade putniku. U navedenim slučajevima Organizator sam snosi eventualne dodatne troškove izmene Programa.Organizator se oslobađa ispunjenja Ugovora onda, ako Putnik ometa sprovođenje putovanja usled grubog i nedoličnog ponašanja, bez obzira na izrečenu opomenu. U tom slučaju putnik ima obavezu da organizatoru nadoknati pričinjenu eventualnu štetu.\nU slučaju nastupanja vanrednih okolnosti za vreme putovanja koje se unapred nisu mogle predvideti, a koji se mogu podvesti pod višu silu (terorističkih napada, vanrednog stanja, eksplozija, zaraze, epidemije i druge bolesti, elementarne nepogode, klimatski uslovi i sl.), obe ugovorne strane imaju pravo raskinuti Ugovor, pri čemu Organizator ima pravo na stvarne odnosno učinjene troškove i obavezu plaćanja polovine prevoznih troškova povratka Putnika. Organizator ne preuzima nikakvu odgvornost ako Putnik odbije ponuđeni povratak obezbeđenim prevoznim sredstvom.\n5 % ako se putovanje otkaže do 45 dan pre početka putovanja,\na. kod brodskih krstarenja- 5 % a najmanje 60,00 EUR do 91 dana pre početka putovanja,\n15 % od 90 do 45 dana pre početka putovanja,\n30 % od 44 do 29 dana pre početka putovanja,\n50 % od 28 do 15 dana pre početka putovanja,\n80 % od 14 do 7 dana pre početka putovanja,\n95 % od 6 do 3. dana pre početka putovanja,\n100 % na dan putovanja, nedolaska ili odustanka u toku puta\nb. za rekreativni odmor za predškolski uzrast, nastava u prirodi, đačke i studenske ekskurzije ako se otkazuje kompletan ugovor: 5 % ako se putovanje otkaže do 120 dana pre početka putovanja,\n- iznenadne bolesti putnika, bračnog druga, deteta, roditelja, brata ili sestre putnika, usvojenika i\nusvojioca, smrti putnika, bračnog druga, deteta, roditelja, brata ili sestre putnika, usvojenika i usvojioca,\n- poziva za vojnu vežbu putnika ili\n- elementarne nepogode ili vanrednog stanja zvanično proglašenih od nadležnog organa zemlje\nIznenadna bolest podrazumeva od strane ovlašćenog lekara utvrđeno iznenadno i neočekivano oboljenje, odnosno infektivnu bolest ili organski poremećaj, koji nastane posle zaključenja ugovora o putovanju i nije u vezi sa, niti je posledica nekog prethodnog zdravstvenog stanja, a takve je prirode da zahteva lečenje, boravak u bolnici (hospitalizaciju) i onemogućava početak-korišćenje ugovorenog putovanja.\nOrganizator, u slučaju da Putnik obezbedi odgovarajuću zamenu ili pak zamenu izvrši sam Organizator, dužan je putniku izvršiti povraćaj uplaćenih sredstava u ukupnom iznosu, po odbitku samo stvarnih i učinjenih troškova.\nUkoliko zbog otkaza putovanja Putnik svojom krivicom ne iskoristi neke od ugovorenih usluga, Organizator će pokušati da od davaoca usluga dobije naknadu na ime neiskorišćenih usluga. Ukoliko mu davalac usluga ne vrati novac, Putnik nema pravo na povraćaj odgovarajućeg dela cene neiskorišćenog putovanja. Ukoliko je u pitanju beznačajna usluga ili vrednost, Organizator se oslobađa ove obaveze.\nAko se krivicom Organizatora ne obavlja znatan deo usluga koji su utvrđeni Ugovorom, Organizator je dužan da sprovede određene preventivne mere kako bi se moglo nastaviti putovanje ili da ponudi Putniku druge odgovarajuće usluge do okončanja turističkog putovanja bez dodatnih troškova za Putnika, sve u skladu sa tačkom 14 ovih Opštih uslova, ne dirajući ostala zakonska prava Putnika.\nPrema Zakonu o turizmu Organizator ima sledeće garancije putovanja i to: A.- Osiguranje potraživanja za slučaj insolvetnosti turističke agencije\nPrema Zakonu o turizmu organizator ima propisanu polisu osiguranja potraživanja za slučaj insolventnosti Organizatora za br. 990000005627, suma osiguranja iznosi 40.000,00 EUR osiguravajuće kuće TRIGLAV OSIGURANJE A.D.O., Milutina Milankovića 7a, Novi Beograd.\nTelefon: (+381) 011/33-05-100, Fax : (+381) 011/33-05-138 , E-mail: office@triglav.rs.\nPredmet osiguranja su potraživanja korisnika osiguranja za troškove nužnog smeštaja, ishrane i povratka putnika sa putovanja u mesto polaska u zemlji i inostranstvu kao i sva ostala potraživanja putnika sa članom 2 Uslova US-ptr-turag/12-06 na ugovorenu sumu osiguranja od 40.000 Eur u dinarskoj protivvrednosti po kursu NBS na dan 29.05.2013.\nBroj polise 990000005627 od 01.06.2013 osiguravajuće kuće „Triglav“ iz Beograda, ul. Milutina Milankovića 7a važi do 01.06.2014\n(Putnik zatečen na putovanju treba na nabrži način da kontaktira osiguravača na gore navedeni telefon.Putnik je obavezan da dostavi osiguravaču i Organizatoru broj ugovora, mesto putovanja, naziv smeštajnog objekta, imena putnika, adresu ili broj telefona, fax-a ili e-maila preko kojih se može kontaktirati\nB.- Osiguranje od odgovornosti turističkih agencija\nPrema Zakonu o turizmu organizator ima propisanu polisu osiguranja za naknadu štete br.990000005628 suma osiguranja iznosi 5.000,00 EUR osiguravajuće kuće TRIGLAV OSIGURANJE A.D.O., Milutina Milankovića 7a, Novi Beograd. Polisa važi od 01.06.2013 do 01.06.2014\nPotpisivanjem Ugovora Putnik potvrđuje da su mu uručeni opšti uslovi osiguranja i-ili garancija I da iste u celosti prihvata\n14. POMOĆ, PRIGOVOR, TUŽBA I REŠAVANJE SPOROVA: Putnik je obavezan bez odlaganja na licu mesta opravdani prigovor saopštiti lokalnom predstavniku Organizatora, a ako ovaj nije dostupan, hotelijeru, lokalnoj agenciji i dr., ili ako ta lica nisu navedena u putnim dokumentima direktno Organizatoru.\nZa pomoć, hitne i druge slučajeve, kao i reklamacije Putnik može kontaktirati Organizatora preko telefonskog broja +381113341335, faksa +381113238680, radnim danima od 9:00-18:00h, subotom od 10:00-14:00h po srednjeevropskom vremenu ili preko e-maila: office@matico.rs ili matico@sbb.rs. Za hitne i slične postupke potrebno je da Putnik navede broj ugovora, mesto putovanja, naziv smeštajnog objekta, imena putnika, adresu ili broj telefona i dr. preko kojih se može kontaktirati.\nPutnik je u obavezi da dobronamerno sarađuje i strpljivo sačeka vremenski okvir od 24-48 h da se opravdani prigovor na licu mesta otkloni (npr. kvar frižidera, nestanak struje ili vode, loše očišcćen apartman i drugi nedostaci) i prihvati ponuđeno rešenje koje odgovara ugovorenoj usluzi.\nAko je uzrok prigovora otklonjen na licu mesta, Putnik je obavezan potpisati potvrdu o istom, a u suprotnom činjenica da je nastavio korišćenje adekvatnog alternativnog rešenja smatra se da je Program u celosti izvršen.\nPutnik ne može da zahteva srazmerno sniženje cene, raskid Ugovora i naknadu štete ako nesavesno i na propisani način propusti da na licu mesta, bez odlaganja i blagovremeno obavesti Organizatora o nedostacima - na odstupanje između pruženih i ugovorenih usluga.\nUkoliko nedostaci nisu otklonjeni na licu mesta, Putnik je obavezan u roku od petnest dana od dana završetka putovanja, odnosno u roku od trideset dana od dana utvrđivanja nedostataka, isključivo Organizatoru, dostavi osnovan i dokumentovan prigovor (pisani prigovor na licu mesta, račune o plaćenim troškovima, zahtev po vrstama neizvršenih usluga činjenično konkretizovan i kvantifikovan u odnosu na svakog putnika ponaosob, svedoke i druge dokaze) i zahtevati povraćaj razlike u ceni između ugovorenih i neizvršenih odnosno delimično izvršenih usluga. Svaki putnik potpisnik ugovora u svoje ime i u ime lica iz ugovora ili lica sa urednim punomoćjem za zastupanje, prigovor podnosi pojedinačno, jer organizator neće razmatrati grupne prigovore.\nPritužbe i druge postupke Putnik je ovezan dostaviti u pisanoj formi isključivo na adresu Organizatora Matico d.o.o. u Beogradu, Ul. Beogradska br. 55.\nOrganizator je dužan uzeti u postupak samo blagovremene, obrazložene i dokumentovane prigovore po učinjenoj reklamaciji Putnika, a kojima se uzrok nije mogao otkloniti u toku putovanja na licu mesta. Organizator je dužan u roku od 15 dana dostaviti putniku pisani odgovor i isplatiti razliku u ceni, sve od dana prijema urednog prigovora.\nSniženje cene po reklamaciji putnika može dostići samo iznos reklamiranog, a neizvršenog dela usluge, ne može obuhvatiti već iskorisćene usluge, niti dostići iznos celokupne ugovorene cene.\nVisina naknade, koja se isplaćuje po osnovanom i blagovremenom prigovoru, srazmerna je stepenu neizvršene, odnosno delimično izvršene usluge. Ukoliko Putnik prihvati isplatu naknade na ime srazmernog sniženja cene, ili koji drugi vid naknade, podrazumeva se da je saglasan sa predlogom organizatora za mirno rešenje spora, te se na taj način odrekao svih daljih potraživanja prema Organizatoru u vezi spornog odnosa, bez obzira na činjenicu da li je o tome potpisao pismenu potvrdu o izvršenoj refundaciji sa klauzulom o konačnom razrešenju međusobnih spornih odnosa.\nSmatraće se da je povraćaj razlike u ceni putniku izvršen i postignut dogovor sa putnikom u skladu sa zakonom, ovim Opštim uslovima i opštim uslovima YUTE, kada je Organizator putniku ponudio realnu razliku u ceni za neadekvatno pružene usluge, u skladu sa cenovnikom neposrednog pružaoca usluga koji je važio na dan zaključenja ugovora o putovanju, i drugim raspoloživim dokazima, te da je organizator postupio u skladu sa pozitivnim propisima.\n5 % ako se putovanje otkaže do 60 dana pre početka putovanja (blagovremeni otkaz)\n15.2. Pojedinačne usluge i "Rezervacije na upit":\nUkoliko Putnik rezerviše ili ugovori samo jednu uslugu, Organizator nastupa samo kao posrednik tuđe usluge (dalje: Posrednik usluge). Za individualne i “rezervacije na upit” Putnik polaže na ime troškova rezervacije depozit koji ne može biti manji od 50 EUR u dinarskoj protivvrednosti po prodajnom kusru Banke Intese na dan uplate.\nUkoliko rezervacija bude prihvaćena od strane Putnika, depozit se uračunava u cenu usluge. Ukoliko rezervaciju Organizator ne potvdi u ugovorenom roku, depozit se u celosti vraća Putniku. Ako Putnik ne prihvati ponuđenu ili potvrđenu rezervaciju, a koja je u celosti u skladu sa zahtevima putnika, iznos depozita zadržava Organizator u celosti.\nOrganizator, osim zbog svoje grube nepažnje i nemara, ne odgovara za nedostatke, materijalna i telesna oštećenja kod individualnih turističkih usluga po zahtevu putnika, za koje je on samo posrednik između Putnika i neposrednih pružaoca usluga (npr. pojedinačna usluga smeštaja, prevoza, ulaznice za sportske manifestacije, izlete, rent-a car i dr.). Dobijanjem dokaza o ugovorenoj pojedinačnoj usluzi stupaju na snagu ugovorni odnosi isključivo između Putnika i svakog pojedinačnog pružaoca usluge.\nb. za zakup apartmana po jedinici: do 45 dana pre početka putovanja 20%\nod 15 dana do i nakon početka korišćenja 100% .\nc. ostale individualne usluge: Rezervisane pojedine usluge kao na primer ulaznice za koncerte, operu, pozorište, balove, karte / markice za prevoz (npr metro, voz, autobus), karte za trajekt, skipas, razgledanja, ulaznice za muzeje i pojedinačni transferi i dr. prilikom eventualnog otkaza Putniku se obračunavaju troškovi u visini cene ugvorene svake pojedinačne usluge.\nOrganizator može Pogramom ili Posebnim uslovima putovanja predvideti drugačije odredbe u odnosu na ove Opšte uslove, zbog posebnih uslova i pravila neposrednih pružaoca usluga, kao i za putovanja sa posebnim sadržajima (povodom održavanja sportskih, kongresnih i sličnih međunarodnih manifestacija i posebnim vidovima turizma – đački, lov i ribolov, ekstremni sportovi i dr.) i koji čine sastavni deo takvih Ugovora.\nPutnik i Organizator saglasno ugovaraju nadležnost Arbitražnog suda YUTA-e, Beograd, Kondina 14 za rešavanje međusobnih sporova, a u slučaju zakonom predviđene stvarne nadležnosti redovnog suda Putnik i Organizator ugovaraju mesnu nadležnost suda prema sedištu Organizatora, uz primenu ovih Opštih uslova, kao i Opštih uslova putovanja YUTA-e i propisa Republike Srbije.\nOvi Opšti uslovi važe od 01.06.2013. god. kojim danom prestaju da važe opšti uslovi objavljeni 01.06.2012.godine.\nM.P. Ime i potpis direktora ili osnivača, Vladimir Matović\nAGENCIJA MATICO travel\nBeogradska 55, Beograd. Tel: 011 3233 556, 3227 300, 3347 485, 3341 335, 3347 496 Ruzveltova 4/2, Beograd. Tel: 011 241 3777, 386 0407, 383 6428


Javni poziv nevladinim organizacijama za predlaganje kandidata za člana radne grupe za izradu Predloga zakona o elektronskom potpisu\nMinistarstvo za informaciono društvo i telekomunikacije poziva nevladine organizacije koje se bave pitanjima iz oblasti informacionog društva da predlože kandidata za člana radne grupe za izradu Predloga Zakona o elektronskom potpisu...\nU okviru manifestacije ITU Telecom World 2016, Međunarodna unija za telekomunikacije ITU i ove godine organizuje Takmičenje mladih inovatora (Young Innovators Competition) pod pokroviteljstvom SAP-a....\nJavni poziv za konsultovanje zainteresovane javnosti povodom izrade Predloga Zakona o elektronskom potpisu\nNa osnovu člana 7 Uredbe o postupku i načinu sprovođenja javne rasprave u pripremi zakona ("Službeni list CG", broj 12/12) i člana 3 Uredbe o načinu i postupku ostvarivanja saradnje organa državne uprave i nevladinih organizacija ("Službeni list CG", broj 7/12), Ministarstvo za informaciono društvo i telekomunikacije upućuje JAVNI POZIV NA KONSULTACIJE.....\nSAOPŠTENJE: Smjernice za razvoj i upravljanje Internet prezentacijama državnih organa, organa državne uprave i organa lokalne samouprave\nMinistarstvo za informaciono društvo i telekomunikacije izradilo je "Smjernice za razvoj i upravljanje Internet prezentacijama državnih organa, organa državne uprave i organa lokalne samouprave" u skladu sa Programom rada Ministarstva za informaciono društvo i telekomunikacije, a na osnovu strateških dokumenata iz ove oblasti i postojeće pravne regulative u Crnoj Gori...\nOdržan Međunarodno naučno-stručni skup "Informacione tehnologije 2016"\nMeđunarodni naučno-stručni skup "Informacione tehnologije 2016" održan je od 29. februara do 5. marta 2016. godine na Žabljaku u organizaciji Elektrotehničkog fakulteta Univerziteta Crne Gore...\nOdluka o izboru kandidata nevladinih organizacija za člana radne grupe za izradu Strategije razvoja informacionog društva do 2020. godine\nNa osnovu člana 14 Uredbe o načinu i postupku ostvarivanja saradnje organa državne uprave i nevladinih organizacija ("SI. list CG" br.7/12) Ministar za informaciono društvo i telekomunikacije, donio je ODLUKU o izboru kandidata nevladinih organizacija za člana radne grupe za izradu Strategije razvoja informacionog društva do 2020. godine...\nMeđunarodni naučno-stručni skup INFORMACIONE TEHNOLOGIJE 2016, održaće se od 29. februara do 5. marta 2016. godine na Žabljaku u organizaciji Elektrotehničkog fakulteta Univerziteta Crne Gore. Svečano otvaranje Skupa je 29. februara u 17 časova u sali hotela "Gorske oči"...\nLAZOVIĆ: Nove tehnologije u funkciji ubrzanog ekonomskog razvoja\nPotpredsjednik Vlade i ministar za informaciono društvo i telekomunikacije, prof. dr Vujica Lazović, prisustvovao je Ministarskoj konferenciji "Connecting everyone and everything to a better future", održao niz sastanaka sa menadžmentima vodećih svjetskih kompanija i posjetio njihove izložbene štandove u okviru Mobile World Congress-a, koji se održava od 22. do 25. februara u Barseloni...\nOBAVJEŠTENJE: Lista kandidata koje su nevladine organizacije predložile za člana radne grupe za izradu Strategije razvoja informacionog društva do 2020.godine\nNa osnovu člana 13 Uredbe o načinu i postupku ostvarivanja saradnje organa državne uprave i nevladinih organizacija („Sl.list CG“, br 7/12), Ministarstvo za informaciono društvo i telekomunikacije objavljuje listu kandidata koje su nevladine organizacije predložile za člana radne grupe za izradu Strategije razvoja informacionog društva do 2020.godine....\nUpozorenje na kompjuterski virus "Locky"\nMinistarstvo za informaciono društvo i telekomunikacije upozorava na novu varijaciju kompjuterskog virusa "Locky" koji enkriptuje, odnosno zaključava podatke i agresivno se širi...


pink.rs | (NE) NORMALNI I SAVRŠENI MARGINALCI PREDGRUPE HLADNOM PIVU\n(NE) NORMALNI I SAVRŠENI MARGINALCI PREDGRUPE HLADNOM PIVU\nPrvo će nastupiti BEND „(NE)NORMALNI“, koji trenutno snimaju svoj drugi album, pa će publika imati prilike da čuje i njihove nove pesme. „_Zadovoljstvo nam je da smo dobili priliku da sviramo pre benda „Hladno Pivo“. Daćemo sve od sebe da zainteresujemo publiku koja pristiže na ovaj veliki događaj. Singl koji je izašao između prvog i drugog albuma zove se „Maske su pale“ i ta pesma možda i najviše podseća na pesme „Hladnog Piva“, te je sigurno nećemo preskočiti“_ najavio je pevač benda NENAD JELENKOVIĆ.\nPosle njih nastupaju gosti iz Maribora, a koji u Beograd dolaze po preporuci članova benda. Naime, SLOVENAČKI BEND „SAVRŠENI MARGINALCI“ je po rečima Mileta Kekina „najbolji cover bend Hladnog Piva, da ponekad zvuče i bolje od njih samih“. Pred „Savršenim marginalcima“ je veliki zadatak da to i dokažu, pa je pevač benda Rok rekao da misli da je „Hladno Pivo“ i danas OK, ali se čuje da su malo ostarili. „_Mi ćemo publici pokazat kako su zvučali dok su još imali kosu. Mislim da smo mi bez premca najbolji Hladno Pivo Tribute bend. To ne kažem samo ja, nego i svi moji frendovi_“ dodao je ROK koji će zajedno sa Bogdanom, Primožem i Tinom pokušati to i da dokaže na Kalemegdanu.


Novi Utvin školski avion “Sova” | N1 Srbija\nPoleteo novi Utvin školski avion “Sova”\n23.08.2018. |11.11 |\nČetvorosedi školski avion "Sova", fabrike aviona Utva iz Pančeva, obavio je prvi promotivni let, a predstavnici te fabrike najavili su da sa novim proizvodom planiraju da traže svoj prostor na svetskom tržištu te klase letelica.\nPrvi let obavljen je 8. avgusta, a današnji promotivni let na aerodromu Pančevo trajao je sat vremena.\nPolazna osnova za projekat je dvosed Utva-75 koji je bio u serijskoj proizvodnji osamdesetih godina za potrebe RV i PVO i aeroklubova.\nTo su avioni koji se još koriste za selekciju kanditata za buduće vojne pilote u Srbiji i Sudanu.\nNovi projekat četveroseda koji pokreće motor od 210 konjskih snaga (KS), umesto motora od 180 KS kakav ima dvosed Utva-75, pokrenut je 2015. godine.\nIzrađen je tehnološki demonstrator, prikazan na izložbi naoružanja "Partner 2015" u Beogradu, posle čega se krenulo sa radom na prototipu.\nPočetna zamisao bila je da se avion koristi za obuku u instrumentalnom letenju i da pored nastavnika letenja i učenika na prednjim sedištima njihov rad prate još dva učenika smeštena na zadnjim sedištima.\nZa avion je izabrana savremena digitalna avionika američke firme "Garmin". Proračunata maksimalna brzina aviona je 230 kilometra na sat. U vazduhu sa 175 litara goriva može da ostane nešto više od četiri sata i preleti 670 kilometra.\nOsim osnovne školske varijante, u marketinškim publikacijama firme Jugoimport-SDPR, koja je vlasnik Utve, ponuđena je i naoružana varijanta za borbenu obuku, ili protivpobunjeničke operacije sa nosačima kontejnera za dva mitraljeza kalibra 7,62 mm, ili dva sedmocevna lansera nevođenih raketa kalibra 57 mm, ili dve avio-bombe od 50 kilograma.\nOsim novog aviona "Sova", fabrika Utva u ponudi ima školski avion "Lasta" sa motorom od 315 KS koji je do sada izrađen u 37 komada – 17 za Vojsku Srbije i 20 za Ratno vazduhoplovstvo Iraka.\nPreminuo putnik u avionu na letu Bazel-Skoplje 23.04.2019.\nViz Er ponovo leti od Niša do Malmea 16.04.2019.\nAvion udario u parkiran helikopter, troje mrtvih u Lukli 14.04.2019.\nDa li cemo ikada saznati, koliko nas kosta odrzavanje Utve u zivotu i koliko kosta taj njihov "razvoj"? Ako su najskuplje komponente, kao sto je avionika, iz uvoza, veliko je pitanje zarade, tj. da li je uopste ima?\nZašto toliko negativnih komentara? Utva kao svaka druga firma pokusava da nesto ponudi trzistu i ostane u igri. Njih ne zanima nijedna vojska osim one koja će kupiti avione, to nisu borbeni avioni i mogu sluziti i za civilnu upotrebu i spasilacke misije. Ako neko hoce borbeni avion neka ga napravi ako ume pa nek prodaje.\nRepublička direkcija za imovinu nudi u zakup 26 nekretnina u više gradova\nEUR 1 117.9678\nUSD 1 105.7533\nCHF 1 103.6078\nGBP 1 136.4421\nAUD 1 74.1889\nJPY 100 94.4498\nŠtrajk skandinavske aviokompanije SAS pogađa 72.000 putnika 14:26 h\nCvetković: Inicijativa "Pojas i put" će tek pokazati rezultate 10:50 h\n10:50 h | Biznis\nMihajlović posetila kompaniju Huavej 10:06 h\nOtvoren Drugi forum za međunarodnu saradnju "Pojas i put" u Pekingu 09:09 h\n09:09 h | Biznis\nGorenje planira da otpusti 270 zaposlenih 07:42 h\n07:42 h | Biznis\nVlada: Sredstva za ugradnju u liftove oslobođena carina 00:00 h\n00:00 h | Biznis\nKonkurs Generator za preduzeća koja žele da digitalno transformišu svoj biznis 25.04.2019.\n25.04.2019. | Biznis\nBritish international school: Autentično školovanje na engleskom jeziku u Srbiji 25.04.2019.


Bajern neprikosnoven! - Sportske.net\nFudbalski klub Bajern Minhen ostaće posle Evropskog prvenstva u Francuskoj klub sa najviše igrača koji su osvajali kontinentalni šampionat.\nKoliko stvarno ima godina Renato Sančez?Da li se Jogi Lev ogrešio o golgetera Darmštata?Pep bi svog starog "đaka"Neće samo Japanac na "Emirejtes", već i Francuz!Anćelotijeva lista - Francuz, Englez i Slovak na vrhu!\nEvropska prvenstva je osvajalo 18 igrača Bajerna i taj klub će ostati u vrhu, jer Barselona sa 15 i Real Madrid sa 14 nemaju dovoljno igrača u selekcijama ovogodišnjih finalista da bi ugrozili taj rekord.\nPortugal i Francuska će se u nedelju sastati u finalu Evropskog prvenstva.\nAko Francuska pobedi, Bajern će imati 19 osvajača, jer u ekipi Didijea Dešana nastupa Kingsli Koman.\nFrancuska nema reprezentativaca iz Reala i Barselone, a za Portugal igraju Pepe i Kristijano Ronaldo iz madridskog kluba. Ako ekipa selektora Fernanda Santoša trijumfuje, Real će preskočiti Barselonu na toj listi.\nOsmorica fudbalera Bajerna, uključujući Olivera Kana, Jirgena Klinsmana i Marija Baslera, bila su u timu kada je Nemačka trijumfovala 1996. godine. Još njih šestorica su biti u timu Zapadne Nemačke 1972.\nVisokoplasirani Slovan iz Bratislave imao je sedam igrača u reprezentaciji Čeholovačke, kada je taj nacionalni tim pobedio na Evropskom prvenstvu 1976. godine.\nPo devet igrača imaju Bordo i Borusija Menhengladbah, Borusija Dortmund ima osam, a Milan, Inter, Monako, Valensija i Slovan Bratislava po sedam.\nPo pest igrača dali su Juventus Keln, Panatinaikos i Saragosa, po pet AEK, Ajaks, Čelsi, Liverpul, PSV i Verder, a po četiri Atletik Bilbao, Arsenal, Atletiko Madrid, Brondbi, Hamburg, Lingbi, Olimpijakos i Štutgart.\nTrojica fudbalera Dinamo Moskve, Dinamo Tbilisija, Dukle, Fiorentine, Inter Bratislave, PSŽ-a, Sevilje, Slavije, Spartaka i Viljareala osvajala su sa svojim selekcijama evropska prvenstva, a po dva Okser, Bolonja, Duizburg, Dinamo Kijev, Ajntraht, Fejenord, Kajzerslautern, Košice, Lokomotiva, Majorka, Mančester junajted, Napoli, Betis, Roma, Šalke, Torino i Tuluz.\nPo jednog igrača dali su Arhus, Anderleht, B1903, Benfika, Bešiktaš, Bohemians Prag, Bolton, Kaljari, CSKA Moskva, Den Bosh, Fortuna Dizeldorf, Fortuna Sitard, Frajburg, Hetafe, Hanza, Karlsrue, Lester, Lokomotiva Košice, Malaga, Mančester siti, Marsej, Mehelen, Miluz, Nant, Odense, Parma, Roda, Silkeborg, Spartak Trnava, Sošo, Teplice, Torpedo Moskva, SKA Rostov, Trabzonspor, Udinese, Vareze i Vejle.\nNajzastupljeniji klubovi čiji domaći igrači nikada nisu osvajali trofej su Čelsi i Liverpul, po petorica.\nDidije Dešan, Marsel Desai i Frank Lebef su bili u Čelsiju kada je Francuska osvojila Evropsko prvenstvo 2000, a Fernando Tores i Huan Mata kada je Španija trijumfovala 2012.\nZa Liverpul su nastupali Fernando Tores, Ćabi Alonso, Alvaro Arbeloa i Pepe Reina kada je Španija osvojila 2008, a Reina je bio u timu i kada je ista selekcija trijumfovala četiri godine kasnije.\nMančester junajted ima dvojicu osvajača evropskih prvenstava, i to su obojica bili golmani: Peter Šmajhel sa Danskom 1992. i Fabijen Bartez sa Francuskom 2000. godine.\nPorto je jedini klub koji je osvojio Ligu šampiona, a da nikad nije imao osvajača Evropskog prvenstva. To se pre osnivanja Lige šampiona, a dok se igrao Kup šampiona dešavalo sa Seltikom, Notingem Forestom, Aston Vilom, Steauom i Crvenom zvezdom.


Grčki ministar namjerava voditi humanitarnu misiju u Mariupolj, grad koji ruska vojska želi sravniti sa zemljom — БАЛКАНСКИЕ НОВОСТИ\nGrčki ministar namjerava voditi humanitarnu misiju u Mariupolj, grad koji ruska vojska želi sravniti sa zemljom\nGestu ministra Dendiasa pozdravio je ukrajinski predsjednik Volodimir Zelenski\nGrčki ministar vanjskih poslova Nikos Dendias izjavio je jučer da želi voditi humanitarnu misiju u opkoljeni ukrajinski grad Mariupolj, u kojem žive tisuće etničkih Grka.\n“Namjeravam osobno voditi tu misiju”, rekao je nakon što se sastao s grčkim generalnim konzulom Manolisom Androulakisom, posljednjim europskim diplomatom koji je napustio Mariupolj. “Prioritet Grčke je zaštita nenaoružanih civila i etničkih Grka koji žive ondje”, kazao je Dendias, koji je o svojoj namjeri obavijestio ukrajinske i ruske vlasti, prenosi Reuters.\nGrčki premijer Kiriakos Mitsotakis prošlog tjedna je rekao da je njegova zemlja spremna obnoviti rodilište u Mariupolju, koje je bombardirano. “Grčka je spremna obnoviti rodilište u Mariupolju, središtu grčke manjine u Ukrajini, gradu koji nam je drag, a postao je simbol ratnog barbarstva”, napisao je premijer na Twitteru.\nZelenski zadovoljan prijedlogom\nNa najavu grčkog ministra osvrnuo se u najnovijem obraćanju ukrajinski predsjednik Volodimir Zelenski, koji je pozdravio ovu gestu. “Sretan sam što je visoki predstavnik jedne europske države pristao osobno pridružiti se humanitarnoj misiji. Očekujemo implementaciju ovog plana grčkog ministra vanjskih poslova u narednim danima”, rekao je Zelenski.\nU Mariupolju je prije rata živjelo oko 400.000 ljudi, među kojima i značajna populacija etničkih Grka. Najmanje 10 ih je ubijeno od početka ruske invazije, a više od 150 ih je do sada evakuirano iz regije, prema podacima grčke Vlade.\nNema hrane, vode ni lijekova\nNa kritičnu situaciju u tom gradu ponovno je upozorio Zelenski, rekavši da je u Mariupolju 100.000 ljudi bez hrane, vode i lijekova. Rekao je da ukrajinski dužnosnici i saveznici daju sve od sebe kako bi pomoć stigla u grad, a što više ljudi izašlo iz njega. Kako je kazao, oko 7000 ljudi uspjelo je u utorak pobjeći iz grada.\n“No, oni koji su bježali također su bili napadnuti dok su prolazili humanitarnim koridorima”, dodao je pa ustvrdio kako su jedan humanitarni konvoj zadržale ruske trupe. Razinu razaranja Mariupolja pokazuju i najnovije satelitske snimke Maxar Technologies.\nNew satellite images of besieged #Mariupol.\nAbout a hundred thousand residents of the city are under siege. They live under the constant threat of shelling, without water, food and medicine. pic.twitter.com/DTGrhSbB4A\nEvropska unija Srbiju vidi kao problem, što može biti loša, ali i dobra vest\nPlenković ne odustaje. Tvrdi da je skroz normalno što je Frka-Petešić prekršio zakon i lažno se prijavio 25.01.2022\nGlavna ruska propagandistica fura se na Putina: objavljuje svoje slike iz teretanje i s puškom 25.03.2022


PG: Uhapšeni zbog okupljanja u stanu, prijava zbog droge | Kodex.ME\nBezbjednosno interesantno lice B.N. (39) uhapšen je nakon što ga je policija zatekla u stanu P.P. (41) koji je takođe uhapšen. Policija je u stanu pronašla drogu i kriptovane telefone.\n02. 04. 2020 - 13:49 Autor: Kodex\nPodgorička policija je juče preduzimajući aktivnosti iz svoje nadležnosti, izvršila pretres stana i drugih prostorija koje koristi bezbjednosno interesantno lice P.P. (41) u ulici Cetinjski put. Pretresom je pronađena opojna droga skank i četiri mobilna telefona od kojih su dva sa posebnom kripto zaštitom - saopštila je Uprava policije.\nU stanu je prilikom pretresa zatečeno bezbjednosno interesantno lice B.N. (39) koji je prekršio mjeru Nacionalnog koordinacionog tijela o zabrani okupljanja u objektima stanovanja licima koja nijesu članovi zajedničkog porodičnog domaćinstva navode iz policije.\n"Oba lica su lišena slobode zbog kršenja ove mjere, odnosno zbog krivičnog djela nepostupanje po zdravstvenim propisima za suzbijanje opasne zarazne bolesti, dok je protiv P.P. podnijeta i prekršajna prijava zbog počinjenog prekršaja iz Zakona o sprječavanju zloupotrebe droga.Nadležni tužilac je za ova lica odredio zadržavanje do privoda nadležnom sudiji za istragu.", zaključuje iz UP.


Loznica, Srbija - Mali Oglasi Austrija i Evropa\nProverite kod prodavca - Cela Srbija (Borski upravni okrug) - 09/05/2017\nVeoma povoljna izrada web sajtova, blogova I prezentacija za Vas biznis. Upis na Google, otvaranje mail adresa, pracenje posecenosti sajta. Placanje nakon realizacije nase usluge i nakon odobrenja izgleda sajta od strane samog korisnika. Cene izrade sajta vec od 4.000,00 dinara... Web sajt za svakog...\nProverite kod prodavca - Cela Srbija (Borski upravni okrug) - 04/05/2017\nProverite kod prodavca - Cela Srbija (Borski upravni okrug) - 18/04/2017